
e investigacion. Nan nacionalidad ta varia 
entre Colombiano, Venezolano, Hondureño y 
Dominicano. 

Recherchenan di “Unit Georganiseerde 
Criminaliteit” a tuma e investigacion over 
pa sigui procesa, interoga y investiga e 
sospechosonan envolvi. Cu intercepcion di 
e lote grandi di droga aki, autoridadnan di 
Aruba ta dal baho mundo di droga un otro sla 
duro y ta mustra mundo henter cu nos ta un 
partner confiabel den e lucha di combatimento 
di criminalidad internacional. 


DIASABRA mainta, Warda Costa di 
Caribe Hulandes hunto cu Polisnan di Unit 
Georganiseerde Criminaliteit a intercepta e 


barco Oceanicl den awa teritorial 
di Aruba. 

Despues cu a board dicho barco, 
a bin encontra un cantidad 
considerabel di droga abordo. 

E droga tabata bon warda y bon 
paketa. 

A dicidi mesora pa trece e barco 
den waf pa sigui cu listramento 
hunto cu Douane, Recherchenan 
di UGC, Warda Costa di Caribe Hulandes y 
Polisnan Maritimo. 

Te awo tin 7 persona/tripulante deteni den 


Otro sla duro pa baho mundo di droga 

Husticia di Aruba 
a intercepta lote 
grandi di droga 

Den e barco Oceanicl nabegando den awa 
teritorial di nos isla 


Minister Paul Croes: 

Neogicacionnan 
cu Citgo ta 
continua den 
direccion positivo 


RECIENTEMENTE, Minister Paul Croes 
hunto cu Minister Mike de Meza y un ekipo 
grandi di expertonan a bishita Houston pa 
asina sigui dialoga riba e acuerdo pa re- 
apertura di refineria. 

Un bishita sumamente positivo, caminda 
e ekipo tecnico, huridico, financiero y 
economico a haci un bon trabou na momento 
di sinta cu e team di Citgo y haci tur esfuerso 
necesario pa yega na e documento final pa 
asina firma esaki dia 31 di maart proximo. E dia 
aki lo ta uno sumamente grandi y importante 
mirando e impacto cu esaki lo tin pa nos pais. 
Pa algun aña caba Minister de Meza a tuma e 


empeño pa por logra yega na un 
reapertura di e refineria y poco 
poco Gobierno ta yegando mas 
cerca di e realidad aki. 

Segun Minister Paul Croes, 
esaki lo ta un realidad unda cu e 
impacto economico ta bay ta uno 
hopi grandi y e impacto laboral 
tambe lo bay ta hopi importante. 
Lo conoce un impulso grandi 
caminda mas hende lo tin e 
opportunidad di desplega 
trabou den un refineria. 

“Aruba a conoce y a biba di e pilar economico 
aki pa hopi aña, pa cual rason, nos sa cu tin hopi 
hende local cu lo ta interesa pa un trabao na e 
momento cu esaki habri,” asina Minister Croes 
a bisa.El a añadi cu: “E mensahe aki ta loke 
nos a trece padilanti tambe na ehecutivonan 
di Citgo na Houston.” 

Adicionalmente a atende durante e encuentro 
na Houston, tocante e proceso di permisonan 
unabes cu companianan kier trece hendenan 
di afo pa traha den cierto ramonan specialisa. 
E delegacion Arubiano a duna di conoce na e 
ehecutivonan petrolero cu aki lo tin un proceso 


specifico pa atende cu ne pa asina haci esaki 
posibel. 

Mara na e topico aki, a duna un actualisacion 
riba loke ta e Citgo Desk na Aruba. 

Minister di Labor a indica cu ta existi un 
entusiasmo halto di personanan cu kier bin 
Aruba bek pa traha na nan pais den e refineria. 

“Na e momentonan aki ta tumando nombernan 
y nan curiculum pa, ora ta asina leu, por 
presenta esaki na e compania pa asina nan por 
evalua y tuma e personanan den servicio,” e 
mandatario a duna di conoce. 

Finalmente por bisa cu Minister Paul Croes ta 
sumamente satisfecho cu e bishita na Houston 
y, aunke ta contento cu e progreso, ta duna 
di conoce cu e decisionnan di mas grandi y 
importante ta keda riba nivel politico y hunto 
cu directiva di Citgo ta trahando riba e acuerdo 
final. 

Asina mes, e sentimento general di e Minister 
ta uno hopi positivo mirando adelantonan 
grandi riba diferente punto di discusion. Awo 
no ta keda nada otro pa warda ansiosamente 
riba 31 di maart caminda oficialmente por 
anuncia e reapertura. 

Riu Palace a 
habri cu candela 
grandi diasabra 
mainta 



DIASABRA den careda di 9’or mainta alarma di candela a seiva na 
Riu Palace Hotel y trahadornan a tuma nota cu tin candela den un di e 
compartimento. 

Esaki ta keda n’ e parti abou unda tin mashinnan grandi. Esaki ta e seccion 
pega cu parti di laundry, huma preto tabata sali for di e parti aki y ta unda 
cu tin diesel pa e mashinnan grandi traha. E trahadornan mes a drenta 
accion pa logra domina un parti pero debi cu tin diesel e candela a bira 
basta grandi y a hayanan ta evacua nan mes pa nan siguridad. 

Prioridad tabata pa percura pa e bishitantenan cu mester a sali bek for di 
Aruba, pa nan check out y transporta pa aeropuerto y percura pa tur turista 
cu mester remedi haya esaki. 

Unidadnan di Bombero a yega basta lihe na e sitio pa drenta accion y 
domina e candela grandi aki. Polisnan tambe a presenta pa cera e area y 
asina evacua tur e trahadonan y turista. 

Dos persona a bira malo dor di e candela y a keda atendi pa personal di 
ambulancenan cu tabata na e sitio. 

Aparentemente un tipo di gas lo a drenta den e hotel cu ta peligroso pa 
salud di hende y a pone cu ningun persona tabata permiti pa drenta e hotel. 
Despues cu bombero a termina cu nan trabou e ora ey e parti investigativo 
a cuminsa pa determina con e candela aki a cuminsa. 

Te awo ta 3 turista so a ricibi tratamento medico na Dr. Horacio E. Oduber 
Hospitaal pa dañonan menor dor di e candela. 


Minister di Husticia: 

Tin espacio pa 
mehora medidanan 
di prevencion na 
RIU Palace 

Otro siman lo reuni cu nan riba varios punto 


“DANKI Dios e situacion ta bou 
control y no tabatin casonan 
serio di heridonan den e candela 
na e hotel”, asina Minister di 
Husticia mr. drs. Arthur Dowers 
a duna di conoce na su salida for 
di RIU Palace diasabra merdia. 
E mandatario, encarga e. o. 
cu Cuerpo Policial y Cuerpo di 
Bombero, a bay na e sitio pa pone 
su mes na altura di e situacion cu 
a presenta. 

Hecho ta cu diasabra mainta a 


start un candela den e laundry di e 
hotel, di cual e empleadonan mes 
a purba domina pero no a logra, 
pa cual Cuerpo di Bombero a duna 
un man. Ora cu a conecta coriente 
atrobe, a nota cu e candela a bolbe 
cuminsa, pa cual a kita coriente di 
henter e edificio. 

Esey riba su mes ta trece cune cu 
e hotel a sali completamente for 
di operacion y a rekeri pa evacua 
empleadonan y huespednan. 


E fastioso ta cu tur esaki riba 
un diasabra mainta ora cu mas 
o menos 300 huesped mester 
check out di e hotel pa bay 
aeropuerto y regresa nan pais. 
Ta pronostica cu mita di nan 
a perde nan vuelo diasabra 
mainta pa cual mester re-aloca 
nan den otro hotel y mira 
con ta yega na acuerdo cu e 
aerolinea nan pa pone nan riba 
otro vuelonan. 

Cu e realidad ey riba mesa a 
nota cu tin espacio pa hopi 
mehoracion den e procesonan 
interno cu e hotel mester tin 
pa maneha tipo di crisisnan 
asina. Gobierno mester a pone 
un cantidad di departamento y 
ambtenaarnan riba pia pa maneha 
un situacion den e hotel, cu de 
facto ta un asunto priva. 

“Nos lo reuni cu RIU Palace otro 
siman pa mira su boluntariamente 
nan lo kier haci cambio den 
nan procesonan of sino nos lo 
cambia leynan necesario. Tipo 


di situacionnan di caos asina no 
ta aceptabel, den cual turistanan 
ta sali perhudica y no tin un 
draaiboek interno den e hotel 
mes kico pa haci, con pa haci 
y ken ta asumi liderazgo den 
tipo di crisisnan asina”, segun e 
mandatario a expresa. 

Ta importante realisa cu turismo 
ta nos pilar economico di mas 
importante y ta tuma nos tur 
pa cuid’e. Tanto di banda di 
comunidad pero tambe sector 
priva. 

“Accidente semper ta pasa 
diripiente”, segun e Minister 
encarga cu husticia. “Pero ta 
e forma con ta atende cu ne y 
alivia e consecuencianan y evita 
mas inconveniencia posibel, ta 
loke ta haci un diferencia grandi. 
Y eynan mi a nota cu tin hopi 
espacio pa mehoracion, tanto den 
medidanan di prevencion como 
tambe den procesonan con pa 
brinda servicio di hospitalidad, 
hasta den momento di crisis”. 

19 candidato 

pa posicion 
di Director 
pa Asuntonan 
Social 



urs 


pa Disney Wor 


Fecha: 30 April 2016-7 Mei 2016 

Prijsnan cuminsando for di Awg. 1925, pa persona 


Travel Bureau lr\c. 


www . aldotra ve I . com 


Yama nos na 582-1992 of pasa serca nos na 
Emmastraat 12 pa mas informacion y reserva di bo 


UN TOTAL di 19 candidato a manda 
un aplicacion pa e posicion di director di 
Asuntonan Social. Minister Paul Croes 
a anuncia e vacatura aki den luna di 
januari ultimo na momento cu e directora 
anterior a bay cu pensioen. 

E Minister di Asuntonan Social a scoge 
pa un proceso habri pa asina por haya un 
candidato apto pa dirigi e departamento 
importante aki. 

Ta trata di un departamento cu ta brinda 
e servicionan social manera bijstand, 
apoyo na famianan, ayudo sicologico, 
cooperacion cu fundacionnan y algun 
servicio mas. 

“Mi ta considera e departamento 
aki uno sumamente importante pa e 
ayudo social cu nos comunidad mester. 
Ta trata di hendenan cu limitacion, 
personanan financieramente vulnerabel, 
famianan cu problema social, hoben 
y muchanan cu mester ayudo tur e 


servicionan aki ta wordo brinda pa e 
departamento aki”, Minister Croes a bisa. 
Banda di e nombracion di un director tin 
algun otro desicion tambe cu Minister 
Croes kier pa wordo ehecuta den corto 
tempo. 

“Entre esakinan ta e renobacion di e 
edificio San Nicolas y tambe mas dilanti 
e apertura di un oficina na Paradera”, 
asina Minister Paul Croes a mustra. 
Awo ta sigui un proceso unda cu lo escoge 
entre 5 y 7 candidato pa e siguiente ronde. 
E candidato nan aki lo pasa un proceso di 
screening y tambe solicitud. 

Finalmente Minister lo keda presenta cu 
3 candidato pa asina haci un escogencia 
final. 

Minister Croes a urgi e comision encarga 
pa haci e proceso uno diligente. 

Mientras tanto e departamento ta conta 
cu e directora adhunto pa asina guia e 
departamento. 




/ Registra awo! 

Manda bo e-mail na 
noticia@awemainta.com 

Vacature 


De Bedrijfsjurist rapporteert en legt verantwoording af aan de Algemeen Directeur 
en moet bijdragen aan het opstellen en uitvoeren van strategische plannen en beleid 
en de verdere professionalisering van de bedrijfsvoering in het algemeen. 


Stichting Algemeen Pensioenfonds Arubo (APFA) is verantwoordelijk voor 
de uitvoering van de pensioenregelingen die gelden voor ambtenaren en 
daarmee gelijkgestelden, en werknemers van aangewezen werkgevers. 

APFA valt vanaf begin 2011 onder het toezicht van de Centrale Bank van Aruba. 


APFA is op zoek naar een kandidaat voor de functie van: 


Taken en Verantwoordelijkheden 

De Bedrijfsjurist adviseert de directie in juridische aangelegenheden onder meer op het gebied van 
beleggingen, pensioenen, uitwinnen van zekerheden en de interpretatie van juridische kwesties die de 
bedrijfsvoering betreffen. Hij/zij controleert de naleving van de wet- en regelgeving binnen de organisatie en 
adviseert over sancties bij niet naleving. De Bedrijfsjurist beoordeelt de gevolgen van wet- en regelgeving en 
zorgt voor de implementatie van de benodigde maatregelen ter navolging hiervan en rapporteert hierover. 
De Bedrijfsjurist verleent ondersteuning aan de directie in de beleidsvorming en monitoring van het beleid 
inzake integere bedrijfsvoering en compliance. Hij/ zij zorgt voor het implementeren van beheersmaatrege- 
len op het gebied van compliance en het creéren van compliance bewustzijn bij het personeel. 


Profiel van geschikte kandidaat 

• WO-diploma rechten 

• Minimaal 3 jaar relevante werkervaring 

• Kennis van organisaties en bedrijfsstructuren 

• Kennis van de juridische aspecten van personeelszaken 

• Ervaring op het gebied van ondernemingsrecht 

• Ervaring op het gebied van risicomanagement m.n. integriteits- en reputatierisico 

• Uitstekende mondelinge en schriftelijke beheersing van de Nederlandse en Engelse taal 

• Uitstekende presentatievaardigheden 

• Analytisch en probleemoplossend vermogen 

• Aanpassingsvermogen, flexibel en zelfstandig 

• Omgaan met vertrouwelijke informatie 

• Overtuigingskracht en besluitvaardig 

• Initiatiefrijk 

• Onafhankelijke, zelfverzekerde instelling 

• Omgevingsbewust 

• Strategisch inzicht, organisatie- en planningvermogen 

• Kritische instelling, stressbestendig, accuraat, zelfstandi 

Sollicitaties dienen schriftelijk met CV en kopie diploma's gericht te 
worden aan: 

Stichting Algemeen Pensioenfonds Aruba, Seroe Blanco 4, of via email 
info@apfaruba.org, ter attentie van mevr. J. Jacobs uiterlijk 8 april 
2016. Een psychologische test en een medische keuring zijn onderdeel 
van het wervingsproces. 


ig 



Seroe Blanco 4, Oranjestad Aruba | (297) 525.27.321 www.apfaruba.org 


E situacion Zika 
den region ta 
keda preocupante 
mientras cu 
Laboratorio Indio 
ta sigura di tin un 
vacuna 


E SITUACION di e virus Zika ta keda alarmante, 
mas si mira con e cifranan di aumentando den 
region y inclusive na Europa. Mientras cu e noticia 
di e cifranan disponibel ta crea alarma, Organisacion 
Mundial di Salud a declara un emergencia sanitario 
mundial y un Laboratorio Indio ta bisa di tin e vacuna 
contra e virus di Zika. 

E virus di Zika cu tin salud publico den emergencia na 
varios pais den region, por keda pa pasado debi na e 
anuncio di e laboratorio Bharat Biotech cu ta sigura 
cu nan ta na punto di tin e vacuna contra e malesa 
aki cu ta wordo plama via picadura di sangura of via 
relacion sexual, segun Merca a anuncia siman pasa. 

E laboratorio Indio lo ta den proceso di fabricacion y 
experimento di un remedi cu ta yuda preveni e malesa 
aki, pa cual nan lo haci test riba animal pa mira si nan 
ta na e punto adecuado pa laga mundo cerca conoci 
cu e vacuna. 

Manera ta conoci, e cantidad di casonan na Aruba 
te ainda ta limita, e virus aki ta wordo bisa di 
ta causa microcefalia den muhenan na estado, 
causando malformacion den craneo di e fetusnan 
pa cual paisnan den area ta hibando un campaña di 
prevencion. 

Di otro banda, Organizacion Mundial di Salud (OMS) 
a afirma siman pasa cu e virus di Zika ta e principa 
sospechoso di e cantidad di malformacionnan den 
babynan den bariga di nan mama y a declara un 
emergencia sanitario mundial. Ta trata di babynan cu 
ta nace cu un cabes y cerebro abnormalmente chikito. 
Aunke cu e conexion a keda proba, OMS a dicidi di 
declara un emergencia sanitario internacional pa 
investiga y compronde miho e situacion aki. 

Loke ta resaltante ta e hecho cu na Brasil tin mas 
caso cu ningun caminda. Cu mas di 1.5 miyon di 
personanan contagia desde april aña pasa, Brasil ta 
e pais mas afecta pa e virus, sigui pa Colombia, cu 
diasabra a raporta 20.000 caso mas, di cual 2 mil ta 
muhenan na estado. 

Di acuerdo cu Rene Herde' 

Den oposicion y 
den Gobierno AVP 
a boga pa mehora 
forsa di compra pa 
mehora calidad di 
bida 


“EIMPORTANCIA di mehora 
forsa di compra di pueblo no 
ta nada nobo den politica 
diAVP. 

Tanto den oposicion den 
tempo di Gobiernonan 
di MEP, como awo den 
Gobierno, AVP a mustra 
pakico mester cuida y 
mehora forsa di compra 
di famianan. 

Den tempo di crisis 
ta dificil pa haci esey. 

Hasta e Gobierno di 
mas fuerte, di paisnan 
mas grandi ta haya nan 
mes ta corta gasto 
y aumenta 


entrada. Pero apesar di esey, 
hasta den tempo di crisis, AVP a 
mehora forsa di compra di majoria 
di pueblo, pasobra e ta fortifica 
famianan y e ta stimula economia. 
Esey ta traha cu vision”, segun 
Rene Herde’. 


Den Gobierno 

“E caida di economia na fin di 
2008 pa 2011 a laga nos pais den 
decadencia. Hopi compania a 
cera. Desempleo a subi te 11% y 
entradanan di Gobierno a cay cu 
mas di 200 miyon pa aña! 

En bes di tuma “medida estilo 
MEP”, AVP a inverti, stimula 
economia y mehora forsa di 
compra, pa saca nos pais 
di crisis. E importancia 
di mehora forsa di 
compra tabata crusial 
den esey. Ya for di 
2011 caba pueblo 
a cuminsa sinti e 
efecto di e maneho 
pa mehora forsa di 
compra. 

Ora e reduccion di 
BBO no a duna e 
efecto desea, AVP 
a uza placa di caha 
di Gobierno pa pone 
placa directamente 
d e n 


cartera di casi 50 mil trahado 
den supermercadonan, hotelnan, 
oficina y tiendanan na Aruba cu e 
“reparatietoeslag”. 

Mescos a haci pa mas cu 20 mil 
pensionado. Nan tambe a haya e 
“reparatietoeslag” di 100 florin 
extra pa luna. E casi 6 mil trahado 
di Gobierno y enseñansa a wak 
nan salario bay dilanti cu 5000 
florin pa aña den apenas cuatro 
aña. Nan a haya e indexering 
cu MEP a kita for di 2001 y nan 
a haya e prima di fin di aña y di 
comienso di aña. Esnan cu bou 
di MEP mester a warda pa haya 
nan promocion reglamentario, a 
haya esaki.Anto memey di e crisis 
financiero, economico y social cu 
MEP a bay laga nos pais aden. 
Pakico? 

Pasobra mehora forsa di compra ta 
un bon forma pa mehora calidad 
di bida y pa stimula economia. 
Awo AVP abay mas leu. Banda 
di e placa di caha di gobierno cu 
ta bay directamente den salario 
di trahadornan, a dicidi di hisa 
e salario minimo entrante dia 
prome di maart. E forsa di compra 
ta mehora!”, Rene Herde’ ta sigui 
bisa. 

Baha gasto di cas 

“Pero no solamente den salario e 
forsa di compra di mas cu 60 mil 
hende ta mehora. Dor di baha 
prijs di awa dos aña pasa y di 
coriente pa di dos biaha aña 
pasa, mas placa di e salario ta 
keda den cartera.E bahamento 
di gasto aki ta fortifica e forsa 
di compra di parti grandi di 
pueblo den forma structural, 
pasobra e no ta causa aumento 
di costo pa niun hende. Mas 
concreto e no por ta. Mas 
bunita ta cu no ta un grupito 
so a bay dilanti. Pero un 
mayoria di pueblo ta bay 
dilanti. 

E maneho progresivo di 
AVP a percura pa economia 
crece, pa mas hende haya 
trabou y nan propio entrada 
bira miho. Esaki ta e cambio 
cu pueblo a scoge pe y ta 
sinti directamente!”, Rene 
Herde’ a duna di conoce. 

Rene Herde': 

Miho forsa 
di compra ta 
parti esencial 
di maneho pa 
sali di crisis 
cu map a bay 
laga Aruba 

aden 

“NA fin di aña pasa Ggobierno di AVP a tuma varios 
decision pa mehora forsa di compra na Aruba. E efecto 
di e decisionnan aki ta mehora forsa di compra cu 
mas o menos 10% pa mas cu 60% di famianan den 
nos comunidad.” Asina Rene Herde’, lider di fraccion 
di AVP a declara den fin di siman. 

E decision di aumenta entradanan minimo for di dia 
1 di maart awo y e bahamento di prijs di coriente 
hunto ta percura pa esey segun calculacionnan haci. 
A puntra Rene Herde’ kico ta motibo cu Gobierno ta 
bolbe tuma decisionnan pa mehora forsa di compra. 

“E motibo ta cu nos ta wak mehoracion di forsa di 
compra como parti esencial di recuperacion for di 
e crisis y indispensabel pa adelanto real di pueblo. 
No adelanto den cifra y cu promesa, pero den forma 
cu pueblo ta sinti’e directamente y ta wak e den nan 
recibo di coriente y nan cartera, segun Rene Herde’. 

“E decisionnan aki en berdad no ta e prome biaha cu 
ta tuma decisionnan cu ta toca forsa di compra. Den 
su maneho AVP a haci mehoracion di forsa di compra 
pa specialmente esnan cu entrada mas abou, un punto 
di lansa di su maneho financiero-economico. 

Den su maneho AVP a scoge pa saca nos pais di e 
crisis y pone crece atrobe dor di stimula economia, 
stimula forsa di compra, inverti den renobacion fisico 
y social di nos pais. 

E scogencianan aki ta mustra cu e meta di un desaroyo 
balansa cu AVP a scoge p’e, no ta djis palabranan bashi 
den un campaña politico. Al contrario. Nan ta mustra 
con AVP ta duna contenido na e meta di crece y bay 
dilanti, tur hunto!”, Rene Herde’ ta sigui bisa. 

Crisis y crece 

“AVP a bisa bes tras bes, cu e miho forma di sali di e 
crisis ta dor di pone nos pais crece atrobe. No door di 
corta gasto den forma bruto tur caminda y den poco 
tempo, manera MEP sosteni pa Hulanda tabata kier. 
AVP no a kere den e maneho ey. Sigur no den e crisis 
cu MEP a laga Aruba aden. 

AVP a haya hopi critica pa e maneho di pone nos 
economia crece prome, mehora forsa di compra 
prome y pa haci e reforma di finansa publico ora 
economia ta miho. 

Oposicion di MEP/PDR y Hulanda a yama e maneho 
aki irealistico y malgastamento di placa. 

E realidad ta sinembargo cu riba tur aspecto di 
finansa, economia, labor y forsa di compra, AVP ta 
hayando rason awe cu hopi famia na Aruba a ripara 
e adelanto den nan forsa di compra. 

Esaki ta e maneho balansa cu AVP a scoge p’e y cu a 
duna resultado pa pueblo! No pa un grupito manera 
bou Gobiernonan di MEP. Pero pa pueblo mes!”, Rene 
Herde’ a duna di conoce. 

SAR ta bay cuminsa 
duna servicio huridico 
gratis pa Arubianonan 
maltrata y discrimina 


SANGER Arubiano di Raiz (SAR) ta 
cuminsa duna servicio huridico gratis 
pa Arubiano di raiz.Di tempo cu Aruba 
a yena cu stranhero, sea Macamba, 
Surnam, Latino of otro indocumenta, 
Arubianonan ta bin ta confrontando 
hopi problema na trabou, na hospital, na 
scol, y na instancianan gubernamental. 

Como cu nos ta un pueblo keto y 
orguyoso y nos no ta haci drama, nos 
Arubianonan semper ta keda lubida 
mientras stranhero si ta haya (cambio 
di) tereno, y tur sorto di yudansa pa 
motibo di nan caracter persistente y nan 
manera di haci drama. 

Nos mester cuida nos patrimonio, cu 
nos antepasadonan a laga pa nos. Tin 
hopi descendiente Arubiano ta sufri pa 
via di stranhero. Gobiernonan semper a 
negosha nos teranan pa placa y poder. 
SAR su definicion di Arubiano ta: tur 
Arubiano cu tin sanger Arubiano di raiz 


documenta. No esnan cu a drenta algun 
aña pasa y a haya paspoort Hulandes y 
awo ta kere cu nan ta Arubiano. 

SAR ta contra inhusticia y trapamento 
di derecho. SAR tin contacto cu y 
acceso na huristanan califica pa atende 
casonan di inhusticia. Arubiano cu 
mester di un conseho huridico, un 
carta na Hulandes, un carta di reclamo, 
un peticion etc. por acerca SAR pa un 
conseho of yudansa. 

Haci uzo di e yudansa gratis di SAR cu 
inicialmente lo pasa den un periodo di 
prueba pa despues evalua si ta continua 
cu esaki. 

E servicio gratis lo ta accesibel tur 
diaranson, cuminsando diaranson 
awo dia 9 di maart di 7’or di anochi 
pa 9’or. E oficina di SAR ta situa na 
e cas tradicional na Pos Chikito 61. 
Telefoon ta: 5846171,5944271. Yama 
pa afspraak (max. 20 min). 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 



SEER up to 25.00 

jnScxjrce’ 

Home Energy System 

New generation of 
inverter minisplit 


The Only Inverter Central 
Unit with 

Solar Panel Connection 


■ 

Minister Paul 
Croes lo acerca 
sector priva un 
biaha mas pa 
Feria Social 


MINISTER di Asuntonan Social, Hubentud y 
Labor drs. Paul Croes a informa cu un biaha mas e 
lo ta acercando companianan den sector priva cu 
anteriormente a aporta y apoya e proyecto di Feria 
Social pa nan sostene e aña aki atrobe. 

“Aña pasa nos a logra recauda 270.000 Florin pa 
e fundacionnan cu a participa. E aña aki lo mi hasi 
mescos y trata na yega na mas,” asina e Minister a 
declara. 

Minister Croes ta admiti cu no ta un tarea facil como 
cu e ta acerca cada un individualmente pa asina logra 
haya e apoyo financiero necesario pa e proyecto. 

Sin embargo, e mandatario ta totalmente convenci cu 
e esfuerso ta bal la pena. 

“E proyecto Feria Social ta e prome programa nacional 
unda hobennan ta haya e oportunidad pa conoce 
fundacionnan social mas di cerca. 

Na 2015, e proyecto a conta cu participacion di mas 
di 80 hoben.” 

“Mi lo ta acercando varios instancia priva den e dianan 
nos dilanti pa mustra cada un e resultado di e proyecto 
di 2015. Tambe ta bay mustra na cada un riba e balor 
agrega di nan aporte financiero.” 

Na opinion di e titular di Asunto Social y Hubetud, pa 
medio di Feria Social basicamente bo ta inverti den e 
hobennan di awe, pero alabes preparando nan pa e 
siguiente generacion. 

“Un simia importante cu bo ta planta den curason di e 
hobennan”, asina Minister Paul Croes a mustra. 

BO COMPANIA TA CUMPLI 

r mno/l 

(UU /* 

V___ ' 

CU E LEY Dl PENSIUN? 


E ley di pensiun 

Na 2012 e ley di pensiun a keda introduci. 
Den e ley aki tin stipula cu un pensiun ta 
keda regla pa cada empleado na Aruba. 
Desde 2014 ta vigente cu e prima lo ta 
minimal 6% di e salario. No solamente e 
empleado, sino tambe e dunado di trabou 
ta contribui na e pensiun. 

E dunado di trabou tin cu regla un pensiun, 
den caso cu: 

• e persona tin minimal 18 aña 

• e persona ta registra na Censo 

• ta existi un contract laboral cu e dunado 
di trabou 

• e persona a completa su periodo di prueba 


Informacion di Personal 

Pa por determina e primanan corecto, ta di 
suma importancia cu bo compania di seguro 
di pensiun tin tur informacion actual di bo 
personal den su poder. Mester informa e 
compania di seguro di pensiun inmediatamente 
ora bin cambio den e personal. 

Pagonan di Prima 

Ta hopi importante pa bo efectua e pagonan 
di e primanan di pensiun na tempo cerca 
bo compania di seguro di pensiun. Nan ta 
percura cu e primanan ta wordo deposita na 
un forma sigur. Percura pa bo no cay mas cu 
tres luna atras cu bo pagonan. 


Bo tin cualke pregunta di e ley di pensiun? Tuma contacto cu 
bo compania di seguro di pensiun. 

Esaki ta un iniciativa di 


Insurance Association of Aruba 

Den nomber di: 


enma 


Guardian Group 


INSURANCES 


>AN 

MERICAN LIFE 

1NSURANCF. OF ARUBA 


Sagicor 


Diasabra mainta 

Cruz Cora Aruba 
tabata activo na 
Riu Hotel dunando 
asistencia na nos 
turistanan 


RIBA diasabra pa 9.30 di mainta, Cruz Cora Aruba 
a ricibi un yamada pa pidi asistencia na RIU Palace y 
RIU Antillas ya cu tin un candela y mester yuda cu e 
huespednan di hotel. 

Mesora a manda un mensahe pa boluntarionan y nan 
a cuminsa acudi na Cruz Cora na Dakota. 

Ya pa 10.05 a mobilisa 24 boluntario pa RIU Palace y 
RIU Antillas. A parti e boluntarionan den 3 grupo pa 
asina yuda huespednan cu mester tuma vuelo e mesun 
dia, otro grupo pa yuda huespednan cu mester tuma 
nan medicamentonan y e otro grupo pa huespednan 
cu asistencia medico. 

Otro boluntarionan a guia huespednan pa nan busca 
nan pertenencianan den camber y bay check out y 
registra na RIU Antillas. A parti awa pa hulpverleners 
y huespednan. Tambe a acudi pa un team di PSP, esta 
Psychosocial Support di Cruz Cora y a traha un team 
di 7 boluntario specialisa den PSP. 

En total a traha mas cu 30 boluntario durante 6 
ora largo pa por a duna tur sorto di asistencia na e 
huespednan di nos isla na RIU hotel. 

Cruz Cora Aruba kier gradici cada boluntario cu a 
acudi mesora pa yuda y a haci esaki cu hopi dedicacion 
y curason. Tambe kier gradici KPA, Brandweer, DVG 
y DAS pa e bon cooperacion. 

Orgcmisacionncm prominente di 
turismo ta ricibi consehonan valioso 
for di Conseho di Muchanan 


ORGANISACIONNAN di e sector turistico 
di Aruba a keda hopi impresiona pa e caracter 
practico den funcionamento y consehonan 
detaya di cada un di nan Conseho di Muchanan 
(Raad van Kinderen). Seis organisacion 
prominente ta participa cada un cu un klas di 
studiantenan como nan Conseho di Muchanan 
na un proyecto special. E resultadonan di nan 
prome investigacionnan a keda presenta siman 
pasa. 

Banda di e balor agrega cu e ehercicio aki tin 
pa e companianan, e ta tambe pa e docentenan 
y e hobennan un experiencia unico pa ta 
participante na e Conseho di Muchanan. 

“Nos ta yudando e futuro cu nos tur ta biba 
aden”, asina Daniel Jones (11) di Pieter 
Boerschool a expresa. 

Cada organisacion tin su mesun Conseho di 
Muchanan, cual ta consisti di un klas di scol. 
E scolnan cu ta participa ta un seleccion varia 
di ful Aruba. 

Siman pasa cada Conseho di Muchanan a 
presenta nan consehonan na e organisacion 
cu nan ta trahando cu ne. 

Durante di e lunanan cu a pasa, cada Conseho 
di Muchanan a haci investigacion basa riba un 
cuestion presenta na nan pa e organisacion. 
E fase di investigacion aki a consisti di 
e. o. bishitanan di trabao na hotelnan, 
aeropuerto y e terminal di barconan crucero, y 


entrevistanan cu trahadonan y funcionarionan 
di e organisacionnan. 

Basa riba e temanan, e consehonan a encera 
solucionnan practico como tambe un bista 
mas profundo den p. e. “compensacion y 
comunicacion na pia di trabao”, “comportacion 
consciente pa cu medio ambiente” y “con pa 
atrae hobennan pa forma parti di e sector 
turistico”. 

Prinses Laurentien, kende a funda Raad van 
Kinderen, a expresa: “E resultadonan na 
Aruba tambe ta impresionante. E muchanan 
aki tambe ta change-agents cu nan capacidad 
intelectual creativo. E ta keda na nos como 
adulto pa duna nan e espacio y pa tuma nan na 
serio pa nan por forma parti di e solucionnan. 
Esaki ta mas cu logico, pasobra loke nos ta 
dicidi awe, ta concerni nan bida tambe, awo 
y den futuro”. 

Cada organisacion awo ta bay traha hunto cu 
nan Conseho di Muchanan, pa implementa e 
consehonan. E proceso ta wordo guia pa e team 
di proyecto Kids Council Aruba. 

E Conseho di Muchanan a un iniciativa di 
Missing Chapter Foundation (MCF). 

Desde 2014 MCF y Unicef Nederland ta 
trahando hunto pa percura pa mas tanto 
organisacion posibel implementa un “Raad van 
Kinderen”. Di e forma aki muchanan ta haya 
un stem y un cara na un manera 
structura den e proceso di tuma 
decisionnan. 

E introduccion amplio di e 
proyecto ta wordo haci posibel 
pa Nationale Postcodelotterij y na 
Aruba pa CEDE Aruba. Na Aruba e 
Conseho di Muchanan a cuminsa 
na september 2015 cu cuater scol y 
seis compania di e sector turistico. 
Na Hulanda actualmente tin 40 
organisacion cu tin un Conseho di 
Muchanan, y internacionalmente 
tambe tin interes pa implementacion 
di e Conseho di Muchanan. 

A ricibi varios reaccion for di 
organisacionnan y scolnan cu ta 


participa na e Conseho di Muchanan, manera 
di Jurgen van Schaijk, Managing Director di 
Amsterdam Manor Beach Resort, cu a bisa: 
“Ora muchanan presenta asuntonan cu ta 
regarda respet bo mester traha cu esaki”. 
PatrickMelchiors, Destination Service Manager 
di Aruba Tourism Authority a bisa “You guys 
rock!”. 

Alex Nieuwmeyer, CEO di Divi Resorts: “Bo ta 
kere cu bo sa tur cos tocante di bo organisacion, 
pero asina cu bo papia cu muchanan tocante 
di esaki, bo ta realisa bo mes cu esaki no ta e 
caso.” 

Mientras cu Greta de Cuba, Recreational 
Manager di La Cabana, a expresa cu: “E 
muchanan ta asina inteligente y creativo. Nos 
mester puntra nan pa pensa hunto cu nos no 
solamente encuanto di salud, pero riba hopi 
otro tema tambe”. 

Daniel Tecklenborg, Director di CEDE Aruba: 
“Adultonan frecuentemente ta subestima 
e poder di muchanan. Nos mensahe ta pa 
envolvi e muchanan y hobennan den e proceso 
di resolucion di temanan, esaki ta hustamente 
locual cu Conseho di Muchanan ta haci”. 
Juffrouw di Brugklas di Colegio Arubano 
Joslenny De Veer-Chiquito a bisa: “Nos no 
ta un team pasobra nos ta traha hunto. Nos 
ta un team pasobra nos respeta, confia, y ta 
cuida otro”. 

Daniel Jones di 11 aña, bishitando Pieter 
Boerschool a enfatisa cu: “Pa ta unico ta pa ta 
bo mes, sin purba di adapta”. 

Estrella Hermsen, Assistant Human Resources 
Manager di Renaissance Resort: “Mi ta inspira 
pa e consehonan di e muchanan di PIUS X, 
mi ta impaciente pa cuminsa traha cu nan 
consehonan” y Jim Hepple, CEO di AHATA 
a splica cu: “Esakinan ta consehonan cu di 
berdad por wordo implementa”. 

Companianan y scolnan participante ta 
Aruba Hotel & Tourism Association (AHATA) 
- PIUS X, Aruba Tourism Authority (ATA) - 
Commandeur Pieter Boerschool, Amsterdam 
Manor Beach Resort - Commandeur Pieter 
Boerschool, La Cabana - Hilario Angela, 
Renaissance Aruba Resort & Casino - PIUS X y 
Divi y Tamarijn - Colegio Arubano. 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Orago n spec\As 



Samsung note edge 


s 


blu sport 4.5 
afl. 210.00 


GALAkv G III n—i 

m 


Samsungs3 mini 
afl. 315.00 


AJso: Samsung S5 . s5 mini. Samsung S4. Samsung 4 mini. S3 mini elc..., 
Accessories for all Samsung and Iphone modeJs 

Toshiba Laptop 15.6* 4Gb 320Gb Harddisk, Afl, 900.00 
Hp Ink catridges, Unrversal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Raystation Network cards. 

Sales, repair and accessories for all Samsung modeis and other oellulars. 
Unlock, reload, reset, upgrade, replace lcd, keypad, speaker etc. 

Gina Maduro di ABV: 


Directiva di SABA 
transparente den 

Ta boga pa un modelo Tripartiet 


mester ta mas 
su maneho 


“NOS tambe como sindicato 
tin e mesun opinion aki, cu 
e statutonan di SABA no ta 
cuadra cu principionan di 
bon gobernacion, dus e ta 
hermeticamente cera. No 
solamente pa Gobierno, pero 
pa sindicato tambe”, asina 
Gina Maduro, Presidente 
di sindicato ABV a duna di 
conoce na salida for di e reunion convoca pa Minister 
di Salud Publico hunto cu directiva di SABAy sindicato 
ABV cu ta representa e trahadonan di e fundacion cu 
ta maneha e 4 casnan di anciano. 

E sindicato a expresa di ta masha contento cu Minister 
Schwengle a invita nan pa e reunion, pa nan tambe 
expresa nan pensamento relaciona cu e desaroyonan 
den maneho di e casnan di anciano cu ta resorta bou 
di fundacion SABA. 


CAREER OPPORTUNITY 


Award-winning boutique beach resort that caters to an upscale 
international dientele is seeking qualified candidates for the position of 

WELLNESS PLANNER 

to assist resort guests with theirfitness activities and dietary needs. 

Required Qualifications: 

• Degree / Certification in Fitness, Nutrition, Health 

• Knowledgeof: 

Smoking cessation programs 
Weight Management 
Nutrition 
Diets 

Pre-post Natal care 
Stress Reduction 

• Ability to lead fitness activities and excursions 

• Confident and disciplined 

• Creative 

• Guest-centric with ability to meet high standards of guest service 

• Fluent in English, knowledge of additional European language 

In return for excellent performance and skills, Bucuti &Tara Beach Resort offers a rich compensation 
package, induding a competitive salary, bonus, dental and vision coverage, pension program and 
additional perks. 

Only candidates who meet the required criteria and qualify for an interview will be contacted. 
Please email Resume to: manager@bucuti.com 

AAA 

'"TZIIT"’ 

BUCUTI ^ TARA 

BEACH RESORT•ARUBA 


“Nos conoce e modelo tripartiet, unda tin representante 
di sindicato, di doño di trabou y kroonleden. P’esey 
nos di ABV ta boga pa un maneho mas habri y mas 
transparente”, di acuerdo cu Gina Maduro di ABV. 
Mas leu e sindicalista a señala cu e problema di SABA 
ta data for di hopi aña caba. 

Sindicato ABV mes a cuminsa representa trahadonan 
di fundacion SABA desde october ultimo, pues apenas 
4 luna pasa. Siendo un sindicato for di e industria di 
cuido, nan ta considera di ta bon conocedo di e materia 
y di kico ta come y bebe den “zorg”. 

Sindicato ABV consecuentemente ta boga pa nos 
grandinan hospedando den e casnan di anciano 
maneha pa SABA mester por conta cu un calidad halto 
di cuido y atencion. No solamente pa e grandinan 
eyden, pero tambe pa e trahadonan. 

Gina Maduro di ABV a splica cu “Si bo kier pone nos 
grandinan central, bo tin cu duna bo trahadonan 
tambe e espacio y duna nan e material pa nan por 
eherce nan trabou como debe ser”. E sindicalista a 
bisa di ta lamenta cu e ambiente mes den SABA no ta 
nada di gaba, cu un disgusto grandi con ta trata nan 
y specialmente e forma dictatorial con ta maneha e 
centronan di cuido. 

“Pero mi ta compronde dicon e forma ta asina. Pasobra 
ora nos sinta cu Raad van Toezicht, e actitud arogante 
di e Presidente di Raad van Toezicht, sosteni pa e otro 
miembronan di e hunta, cu ta bay bek na e director y 
asina e Management Team y tambe e trahadonan ta 
wordo trata. Pues nos como sindicato no ta di acuerdo 
cu e sistema aki y nos ta boga pa cambia e sistema aki 
mas lihe cu ta posibel”, asina Gina Maduro a termina 
bisando. 

chwengle: 

Mi ta exigi mas transparencia y 
miho maneho den SABA 

Gobierno ta evalua pa para subsidio si ta necesario! 


Minister 


“PA VIA di e intrankilidad cu ta reinando 
den e casnan di anciano resortando bou 
di SABA, tanto na nivel di trahadonan, di 
clientenan y nan famia, mi a dicidi di yama 
un reunion urgente cu e Hunta di Supervision 
di SABA, e director di SABA y e sindicato cu 
ta representa e trahadonan”, asina Minister 
dr. Alex Schwengle a splica despues di e 


reunion cu a tuma luga diahuebs atardi na 
Bestuurskantoor. 

No solamente e sindicato ABV, sino Minister 
Schwengle tambe a yega di expresa na mas di 
un ocasion di ta sinti cu falta mas transparencia 
den maneho di e fundacion cu ta opera 4 
cas di anciano, p. e. den pasado e director di 
SABA a ataca Minister di Salud 
publicamente pa cual a daña e 
relacion hopi. Gobierno ta sinti cu 
e fundacion ta pidi subsidio so y 
no ta responsabilisa nan mes pa e 
suma cuantioso di placa cu nan ta 
haya anualmente. 

Stichting Algemene Bejaardenzorg 
Aruba (SABA) ta existi desde 22 di 
maart 1972. 

E fundacion ta conta cu un Hunta 
di Supervision consistiendo di 
Ronny Tchong como Presidente, 
Jacqueline Bastien-Sherman, 
Rik Timmer, Johan Segers, Dr. 
Maria Odijk y Marcel Meelis como 
miembro. Remo Kock ta e director 
di e fundacion pero tambe ta forma 
parti di e Hunta di Supervision. 

“Mi ta haya cu si Gobierno ta e 
proveedor mas grandi di placa, 


aunke e ta un fundacion particular, nos ta 
papiando awor di mas cu 23 miyon florin, mi 
ta kere cu como Gobierno no ta nada straño pa 
bisa cu e statutonan di SABA ta bieu y ful cera 
pa Gobierno. Mi no ta kere cu esey ta bon”, 
segun Minister dr. Alex Schwengle a expresa. 

E mandatario ta subraya e hecho cu codigonan 
moderno di bon gobernacion awendia no ta 
brinda espacio pa por maneha un fundacion 
asina, cu tanto fondo di pueblo, sin cu ta haci’e 
na un forma transparente y den cual Gobierno 
tin mas di bisa. 

“Mi ta haya cu SABA mester modernisa 
su statutonan y duna Gobierno un mede 
zeggenschap den e Hunta di Supervision ta 
solamente parti di e cambionan. Tin hopi mas 
cambio cu ta necesario”, Minister Schwengle 
a insisti. 

E mandatario ta lamenta cu e Hunta di 
Supervision ta keda riba nan punto cu no 
mester modernisa e statutonan ni pa promove 
mas transparencia. 

Pa di tres biaha e Minister a bisa e Presidente 
di SABA, esta mr. Ronny Tchong, cu mester bin 
apertura den renegosacion di e statutonan, pa 
modernisa e concepto di SABA, den maneho 
prome. Ta consciente cu esey lo no cambia tur 
cos mesora, pasobra tin hopi trabou pa haci. 



Ultimo dia 
pa paga 


E cuenta di awa di 

januari 2016 , mester ta 
paga riba 8 di maart 2016 . 


Ta considera pago via banco of internet vatido na momento 
cu registra e suma na WEB Aruba. E proceso aki ta tuma 
algun dia. 

Pa reconecta ta cobra un suma di Awg. 50,- 


61 


UUEB 


energiebedrijf Balashi 76, Aruba I T. 525 4200 I F. 585 2000 
aruban.v. E. info@webaruba.com I www.webaruba.com 



















AWEMainta Dialuna, 07 Maart 2016 


13 



E 

maneho 
di “ouderenzorg” 
na Aruba den e ultimo decadanan 


no tabata integra. 
Recientemente, Minister dr. 

Alex Schwengle mes a lanta un 
plataforma di “ouderenzorg” 
precisamente pa promove un 
maneho mas integral, mas 
eficiente, miho calidad y 
sigur cu un miho maneho 
financiero. “E enfoke lo ta 
riba nos grandinan mes, 
pasobra nan kier keda cas 
of keda den nan bario y 
esey pa mi ta primordial”, 
segun e titular di salud y 
deporte. 

“Lastimamente e Presidente 
y obviamente cu sosten di tur 
su miembronan den e Hunta di 
Supervision, nan ta completamente 
cera pa e discusion. Awe mi a bisa 
nan cu mi ta exigi pa nos hiba e 
deliberacion aki pasobra mi ta 



haya cu ta inaceptabel cu Gobierno 
ta subsidia nan cu 23 miyon florin 
anto pa nan contesta mi den un 
carta cu si Minister kier pa laga 
audit nan cuentanan anual, anto 
mester aumenta subsidio pasobra 
di nan fondo nan no lo paga pa 
haci un audit”, e Minister a splica 
den un bos disgusta. 

Ta bon pa aclaria cu e cuentanan 
anual di SABA no ta wordo 
geaudit, sino ta wordo aproba 
dor di e Hunta di Supervision. 
Pues, sin cu un accountant 
independiente ta revisa e cifranan 
y firma e cuentanan anual, manera 
otro fundacionnan si ta haci 
corectamente. 

“Bij deze mi ta bisa tambe cu 
Gobiernonan tin hopi fout den 
e asunto aki. Nos tambe ta laga 
di desea. Nos no a traha nos 
leynan adecuado 
denouderenzorg, 
nos no a percura 
pa un bon CAD 
pa por controla e 
cuentanan anual, 
pasobra esey ta 
nos deber”, di 


Authorized Reseiler 


acuerdo cu Minister dr. Alex 
Schwengle. Na final el a enfatisa 
cu si SABA ta nenga pa Gobierno 
drenta, anto ta stop e subsidio y 
crea un otro fundacion pa tuma 
over. 

Mester menciona cu na dado 
momento e Hunta di Supervision di 
SABA a bandona sala di reunion. A 
keda cu otro siman nan lo reuni den 
nan mesun seno pa bay delibera 
riba e exigencia di Gobierno pa 
habri porta pa renegocia e forma 
con ta manehando e fundacion. 
“Mi lo warda pa nan reuni otro 
siman pa ami tuma e decisionnan 
cu mi mester tuma. Nos tin 
solucion. Lo mi no laga maneho di 
nos grandinan wordo trapa ni di ta 
dependiente di un grupo manera e 
Raad van Toezicht di SABA”, asina 
Minister Alex Schwengle a bisa. 

E mandatario a bisa na final di ta 
reconoce cu tin cosnan positivo 
tumando luga den SABA tambe, 
pero e ta convenci, cu si nan ta 
mas transparente y mas habri cu 
tur otro partner den cuido, cu nan 
lo a logra hopi mas! 


iPad Pro 

Thin. Light. Epic. 


i'Store 

A R U B A 


Ponton 67B| Caya Betico Croes 49 | Oranjestad, Aruba 1588.21671 www.istorearuba.com 


CEMEDAR a haci 
test di cendicion 
fisico riba 
atletanan di Pre 
Seleccion Masculino 

MIENTRAS Pre Seleccion masculino ta den ful 
swing preparando pa campeonato di CONSURSA 
cual lo tuma luga na Panama 7 pa 15 di mei 
proximo a ricibi sosten tambe di CEMEDAR. 

Diahuebs ultimo CEMEDARbou guia di dr. Vargas 
hunto cu dra. Dora Castellanos a haci diferente 
testnan pa condicion. Asina lo bolbe ripiti esaki 
dentro di 4 siman pa determina si e atleta su 
condicion a mehora yegando su condicion maximo 
net drentando e torneo. 

Ademas, atletanan ta ricibiendo massage semanal 
y alabes tambe ta wordo trata pa cualkier leccion. 
ASB ta manda felicita Team CEMEDAR pa cu nan 
dedicacion y aporte na calidad di nos atletanan. 
Softball den pleno desaroyo. 

Anto net e persona aki kier bin papia di 
integridad. E hecho cu el a keda keto, of a 
tolera of no a haci nada pa para su famia riba 


Kico ta haci 
un hende 
un lider? 


Lider sin 
autoridad moral 
no por papia di 
integridad! 


e hecho aki caba ta pone 
su integridad na duda 
pasobra e ta un lider sin 
autoridad moral”, segun 
Clarisca Velasquez. 

“E lider aki a faya 
e cos mas importante 
cu e mester para p’e ta 
bienestar general of 
miho bisa bienestar di 


bienestar general pasobra el a keda keto, of 
el a tolera of no a haci nada pa para su famia 
pa bolbe lanta caso contra Gobierno pa por 
cobra mas placa di huur cu ya a vence y cu 
edificionan bashi cu a para añanan. 

Ainda nan kier mas placa y e persona aki no a 
para nan of a keda keto, of a tolera of no a haci 
nada pa stop nan di atacha bienestar general 
di nos pueblo. 


E lider aki no solamente no ta un ehempel, pero 
ta atacha balornan cu ta ingredientenan cu ta 
haci un hende integro. Pueblo huzga pa bo 
mes e puntonan cu wordo treci dilanti con un 
lider mester ta y mester actua pa e wordo mira 
como un lider di berdad”, Clarisca 
Velasqueza termina 
bisando. 


“LIDERNAN di berdad ta wordo sigui a base 
di nan autoridad moral. Hendenan ta sinti nan 
mes identifica cu nan como nan ehempel of 
‘role model’ pa e vision, principio y balornan 
cu e lider ta para p’e. 

Un lider di berdad ta subordina su mes na 
bienestar general y no na bienestar di famia. 
Ora un lider ta keda keto, of ta tolera of no ta 
haci nada ora su famia ta saca clausula di e 
contractnan pa asina por probecha di bira rico 
riba custia di e contractnan aki cu Gobierno 
ta un lider sin autoridad moral of miho bisa 
crioyamente un lider inmoral. 


nos pueblo. Pasobra el a 
keda keto, of el a tolera of 
no a haci nada ora su famia a lanta caso contra 
Gobierno pa perhudica e bienestar general. 
Integridad ta un palabra mucho grandi pa e 
persona aki pone den su boca. Awo 
e kier bin cuestiona integridad 
di otro hende. Esta 
hipocrecia di marca 
mayor. 


E persona 
aki no a 
subordina 
su mes na 


“LIDERAZGO ta ora un lider ta inspira otro 
dor di ta un ehempel. Un lider tin un vision 
cu ta mara na principionan y balornan cu e ta 
pasa pa otronan. Banda di esakinan su vision, 
principionan y balornan den bienestar di 
metanan comun cu un sociedad tin. 

Lidernan di berdad ta wordo sigui a base di nan 
autoridad moral y hendenan ta sinti nan mes 
identifica cu e vision, principionan y balornan 
cu e lider ta resalta y ta para p’e. Hendenan no 
ta solamente kere den loke e lider ta haci pero 
pakico e ta haci algo. 

Si e lider ta autentico den loke e ta haci. Nos 
sa di casonan di lidernan cu a percura pa 


logra nan propio meta y no esun comun cu ta 
enrikecemento personal of di famia y esaki no 
ta propio di un lider di berdad”, di acuerdo cu 
Clarisca Velasquez. 

“Esakinan ta casonan di hendenan cu a wordo 
impone como lider y esakinan ta e consecuencia 
e ora. Un lider di berdad ta subordina su mes 
na e meta comun.. .e bienestar general. 

Un lider cu no tin autoridad moral no ta un 
bon lider cu tin su principio y balornan bon 
defini. No ta resalta tampoco su integridad 
e ora. Al contrario e ta pone su integridad 
na duda. Y loke e ta haci ta purba pone den 
duda integridad di otronan pa asina e “limpia” 
(verschoon) su mes di e cosnan cu e a keda 


keto, tolera of haci nada pa asina stop su 
famia di por a enrikece nan mes riba cuenta 
di Gobierno. 

Manera Gandhi a bisa “sea bo mes e cambio cu 
bo kier mira den e mundo”. 

Pa cuminsa na desaroya y bira un bon lider 
mester cuminsa na pone e bienestar comun 
(general) na prome luga, pone bo mes bou di 
e loep critico y puntra bo mes si bo ta e lider 
cu lo bo kier ta, si bo tin bo ego bou control, si 
bo ta suficiente disciplina pa duna contenido 
real na bo idealnan. Y no manera otro supuesto 
lidernan cu ta lider solamente pa enrikece 
su famia.” Tabata palabranan di Clarisca 
Velasquez. 

Den presencia di Minister di Husticia 

A huramenta 
un HUES NOBO 
pa Corte di 
Aruba 


DIABIERNA mainta, Gobernador 
a huramenta mr. J. Sad como 
miembro nobo di Corte Comun di 
Caribe Hulandes, pa cual e Hues 
aki lo funciona primordialmente 
riba nos isla. E ceremonia oficial 
di huramentacion a tuma luga den 
presencia di Minister di Husticia, mr. 
drs. Arthur Dowers. 

Na su salida for di Gabinete di 
Gobernador, e mandatario a expresa 

su palabranan di felicitacion na e 
Hues nobo y na Corte di Aruba. E 
adkisicion aki no ta pa amplia e 
cantidad di Huesnan na Aruba sino ta 
pa reempleasa un Hues cu a bandona 
nos isla debi cu su tempo a yega. 

Hues mr. Sad lo funciona 
principalmente pa atende casonan 
civil y tambe lo funciona como 
“Rechter Commissaris”. E trabounan 
ta inicia mesora, siendo 

_ Corte di Aruba un di 

esunnan di mas ocupa 
entre e Corte nan den 
Caribe Hulandes. 

“Nos a percura pa inverti 
hopi den e infrastructura 
di nos Corte, den cual a 
renoba y amplia e edificio 
existente, a percura 
pa mueblenan nobo y 
moderno, mescos tambe 
un sistema di siguridad 
masha eficiente. 

Awo mester percura pa 
tin suficiente personal 
administrativo y 
suficiente Hues pa 
atende cu tur e casonan 
cu ta yega eynan. 
Di e forma aki nos ta 
percura pa promove 
mas husticia, como un 
parti esencial di nos 
sistema democratico”, 
asina Minister mr. drs. 
Arthur Dowers a termina 
bisando. 

Minister Oduber durrante apertura 
oficial di exposicion den Hilversum 
Musuem 

"Gezichten 
van Árubá ta 

demostra e 
cultura vibrante 
di Aruba atrabes 
di nos hendenan 

DIASABRA na madre patria Hulanda tabatin e apertura oficial 
di un exposicion yama “Gezichten van Aruba” den Hilversum 
Musuem. Un exposicion cu ta dedica completamente na nos 
celebracion nacional di 30 aña di nos Status Aparte unda e artista 
Hulandes Raymond Rutting ta ilustra e beyesa di nos isla den 
un forma diferente. Na luga di enfoca riba nos beachnan of otro 
atraccionnan cu ta forma parti di e bunitesa di nos isla, a dicidi 
di demostra e cultura vibrante di Aruba atravez di nos hendenan. 

Minister Otmar Oduber ta indica cu Aruba un biaha mas a sa di 
hala atencion cu e exposicion aki. Durante e apertura oficial un 
gran cantidad di bishitante a bini hunto pa asina forma parti tambe 
di apertura oficial na madre patria Hulanda di e celebracion di 
Aruba su 30 aña di Status Aparte y 40 aña di Himno y Bandera. Pa 
e celebracion di 30/40 aki ATA, Arubahuis y Hilversum Museum a 
uni y colabora pa presenta e exposicion di “Gezichten van Aruba”. 

Durante e anochi di apertura tabata presente Ganzevoord, 
Presidente di comision di lste Kamer encarga cu Asuntonan di 
Reino, Minister Plasterk y Minister Plenipotenciario sr. Alfonso 
Boekhoudt, un gran cantidad di politiconan activo, pero tambe ex 
politiconan, amigonan di Aruba y un gran cantidad di Arubianonan 
cu ta biba na Hulanda. 

Minister Oduber a ricibi den nomber di Aruba felicitacion y bon 
deseonan di parti Minister Plasterk pa e 30 aña di Status Aparte 
y su continuacion. 

E mandatarionan a recori un biaha mas e relacion cu tabata tin 
entre Hulanda y Aruba, e lucha cu a cuminsa for di añanan 40 unda 
Shon “A” como tambe Sr. Henny Eman cu a entrega e tempo ey 
e mocion cu tur e firmanan riba dje cu despues a keda concretisa 
pa Sr. Betico Croes. 

“Gezichten van Aruba” su apertura, no tabata uno manera di 
custumber cu su recepcion protacolario pero den un scenario 
caluroso a mustra un cara diferente di pais Aruba, 30 diferente 
cara, unda cu tur presente tabata entusiasma y a keda hopi 
impresiona cu e exposicion aki. 

Exitoso celebracion di 
30 aña di Status Aparte 
cu exposicion Gezichten 
van Áruba" den Museo 
Hilversum na Hulanda 


NA MUSEO Hilversum a tuma luga e apertura di e 
exposicion “Gezichten van Aruba” riba diasabra 5 di 
maart dor di Minister di Turismo, sr. Otmar Oduber. 

Esaki den presencia di Minister pa Asuntonan di 
Reino Ronald Plasterk, Minister Plenipotenciario 
Alfonso Boekhoudt y CEO di ATA Ronella Tjin 
Asjoe-Croes. 

Tambe presente tabata Minister Plenipotenciario 
di Curacao Marvelyne Wiels, burgemeester di 
Hilversum Pieter Broertjes, miembro di Eerste 
Kamer Ruard Ganzevoort, partnernan di ATA y di 
Gabinete di Aruba y representantenan di diferente 
organisacionnan social y cultural Arubiano. 



Presentacion di e programa tabata na encargo 
di e conocido actor y personalidad di television 
Hulandes, e Arubiano Curt Fortin. 

Tabatin discurso di Minister Plenipotenciario 
Alfonso Boekhoudt, Minister pa Asuntonan di 
Reino Ronald Plasterky Minister di Turismo Otmar 
Oduber. 

E hoben cantante Arubiano Jeon a canta su ultimo 
hit ‘Dushi Bida’. 

E escritor Hulandes Tommy Wieringa a papia ariba 
su hubentud na Aruba y con e isla ainda ta den su 
curazon. 

E exposicion “Gezichten van Aruba” ta brinda 
un serie di portret di Arubianonan y sitionan na 
Aruba portreta pa e fotografo Hulandes renombra 
Raymond Rutting. 

E exposicion ta na Museo Hilversum te cu 3 di april 
2016. 













E mandatario a combersa cu e trahadonan 
y a probecha pa duna un man. El a expresa 
cu su deseo ta pa tur e basenan ta cla pa 
wordo instala riba e dia di Aruba Doet dia 
12 di maart awo. 


“Nos a pensa largo pa haci algo cu ta 
beneficia e pueblo en general y hunto cu 
Leo de Hertog di Movecion den Bario y 
actividad pa esnan di 60 aña bay ariba a 
cuminsa acerca empresanan cu por haci 
donacion pa bini cu ekiponan cu ta permiti 
e ciudadanonan haci ehercicio cu nan 
propio peso.” 

Den cuadro di esey a pensa pa bini cu e 
mesun tipo di infrastructuranan aki riba 
areanan publico. 


E team di Prome Minister Eman a haci 
recorido riba Linear Park pa averigua unda 
por pone e aparatonan cu e hendenan por 
haci training cu nan propio peso, pa haci 
push-up, pull-up, dips, etc. 


“E ta algo cu ta hopi popular na otro 
paisnan y nos a scoge pa instala nan riba e 
dia di ‘Aruba Doet’ na diferente punto riba 
Linear Park,” Eman a splica. 

E trahadonan di DOW a keda encarga pa 
traha un fundeshi, cual lo bay wordo basha 
den e siman aki. E parti aki mester ta cla pa 
na momento cu Prome Minister Mike Eman 
y su team participa den e evento di Aruba 
Doet den fin di siman awo. 

E aparatonan di hero lo wordo gebolt den e 
fundeshi pa duna nan un miho sosten. E ta 
algo, e mandatario a splica, cu lo beneficia 
tur esnan cu ta dedica tempo na movecion 
pa mehora condicion diariamente riba 
Linear Park. 


PROME Minister Mike Eman y su team di 
Ministerio di Asuntonan General ta cla pa 
e evento grandi di Aruba Doet riba dianan 
11 y 12 di maart awo. 

Riba e fechanan aki Aruba ta move pa haci 
trabou boluntario pa organisacionnan local 
cu mester di un man pa haci cierto trabou 
of proyecto na bienestar Aruba. 

Prome Minister Mike Eman, prome cu 
‘Aruba Doet’ a keda introduci, a bin ta 
promoviendo e trabou di boluntarionan 
den barionan. E biaha aki e mandatario a 
scoge un proyecto cu lo beneficia e pueblo 
di Aruba en general. Den cuadro di esaki 
e mandatario a bishita e tayer di DOW 
unda e preparacionnan ta tumando luga 
pa prepara e base den cual e aparatonan ta 
bay wordo instala riba Linear Park. 


w - 

Prome Minister 
Eman y su team 
ta da pa Aruba 
Doet cu proyecto 
di fitness pa 
Linear Park 

“Mi kier haci un apelacion na henter nos 
comunidad pa riba e fecha aki di un forma 
of otro yuda bo bario, yuda un organisacion 
deportivo of social dor di haci mantencion 
of verf. 

Tin hopi trabou pa haci y hopi biaha e 
organisacionnan ta depende di colaboracion 
di boluntarionan. P’esey ta bunita cu nos a 
pone awo como pais un fecha special riba 
cual ta pidi cooperacion di henter Aruba 
pa pone man durante ‘Aruba Doet’ pa haci 
e trabou pa diferente instancianan local y 
haci esaki mas exitoso.” 

E trabou di boluntario ta algo cu e 
mandatario a bin ta haci y promove pa algun 
aña caba, desde su prome gobemacion, bou 
di e comunidad. 

“Cas tur fin di siman nos tabata scoge un 
scol, un club of casnan pa bay verf. Awo nos 
ta mira cu esaki ta birando algo nacional. 
Ministerio di Asuntonan General a bin ta 
promoviendo e sentido di comunitarismo 
y di convivencia, y nos ta mirando cu e ta 
hayando un acogida nacional. Nos ta hopi 
orguyoso di esaki,” e mandatario a expresa. 
Y a agrega cu e ta masha contento pa mira 
cu e sentido di convivencia ta creciendo 
bou di e comunidad na Aruba. 

E proyecto aki ta bou coordinacion di 
Francis Gomez, hoofd di Ontwerp and 
Planning di DOW, ta encarga pa ehecucion 
di e proyecto aki. El a splica cu nan ta 
realisando e trabou aki for di inicio di 
januari y mira cual e ta miho forma con nan 
por wordo instala riba Linear Park. 

E proyecto aki ta wordo ehecuta den 
coordinacion cu Marco Tromp di InfraTeam. 
E intencion ta pa cuminsa riba henter Linear 
Park, di Brandweer te na Wilhelminapark 
y despues sigui pa Malmok y Essoheights, 
unda cu tin e Parke. 

Awo aki tin 4 set di e structuranan cu ta 
cla pa wordo poni of instala durante Aruba 
Doet. 

Cada set ta consisti di 11 aparato di fitness, 
di cual 3 set ta wordo instala riba Linear 
Park, un ta wordo poni na Malmok y shete 
aparato ta bay Lago Heights. 

E ta aparatonan cu ta cubri ehercicio pa tur 
e musculonan di curpa y cual sigur lo bira 
algo atractivo pa esnan cu ta haci ehercicio. 

Prome Minister Eman y su team di 
Ministerio di Asuntonan General lo ta 
trahando for di tempran riba dia 12 di 
maart awo riba Linear Park. 

Dos caiman wordo 
confisca den e area di 
Banda Bou 



WILLEMSTAD - Diahuebs 3 di maart 2016, Ministerio Publico 
conhuntamente cu Polis y e funcionario policial extraordinario encarga cu 
animal a confisca dos caiman. Despues cu e funcionario policial extraordinario 
a ricibi informacion nan a bay den area di Banda Bou y confisca e dos 
caimannan. Lo bay controla e animalnan cu ta den mal condicion pa despues 
tuma un decision pa cu nan. 


Polis a parti 28 
procesverbal 
durante control 
di trafico 


WILLEMSTAD - Diabierna 4 di maart 2016 entre 
11.05 pa 12.50, agentenan policial den formacion bou 
di guia di HIT Team a tene un control di trafico riba 
Cadushistraat. 

Nan a controla un total di 50 vehiculo di cual 1 vehiculo 
a keda transporta cu kran pa Cura. 

Un total di 28 procesverbal a wordo parti pa e siguiente 
infraccionnan: 

Core sin rijbewijs valido (4); Core sin seguro valido 
(1); Core sin carchi di keur valido (1); Core sin pito di 
auto (1); Core sin luznan di auto na ordo (7); Core sin 
faha di seguridad bisti (13); y Core cu glas preto (1). 


Ciudadcmo ta denuncia publicamente: 

Pashent cu carta di 
#y spoed ## ta haya 
cita te na juni 


CU ARUBA tin un Salubridad 
Publico cu no ta funciona 
ainda completamente pa sirbi 
su clientenan ta un hecho. 
Regularmente prueba di esaki ta 
bini dilanti. 

E problema no ta sinta solamente 
cerca e pashentnan pero tambe 
cerca algun dokter, kendenan 
ta keda cu e pensamento cu e 
Arubianonan ta keha mucho of ta 
bini dokter pa coy kens. 

E pensamento aki ta loke ta causa 
perdida di bida, manera esun na 
december ultimo ora cu un pashent 
a fayece pafo di instalacionnan di 
Centro Medico Rudy Engelbrecht 
na San Nicolas. Pero tambe e ta 
trece cu ne casonan di tardansa 
pa atende cu un problema medico, 


manera un ciudadano a denuncia 
publicamente via di su Facebook. 
Ta trata aki di un caso di un 
ciudadano kende despues di a 
sinti mes malo varios biaha caba, y 
tabata acudi na su dokter di cas cu 
esaki a laga haci testnan necesario. 
Ora cu e resultado a drenta, el a 
informa e pashent cu mester acudi 
cu urgencia cerca un Ginecologo. 
Pa esaki el a traha su “verwijsbrief ’ 
y e carta di SPOED. Esaki tabata 
dia 24 di februari ultimo. 

E ciudadano ta conta cu e 
Ginecologo cu semper a atende 
su problema tabata dr. Narain, 
kende no ta den servicio di AZV 
mas. Aunke cu e ta desea di paga 
un consulta cu dokter Narain 
pa e wordo atendi dor di un 


specialista cu conoce su 
caso y e tin confiansa den 
dj’e, e no por haci esaki 
pasobra AZV no ta cubri 
su recetanan tampoco. 
Supuestamente na 
momento cu no a renoba 
contracto di Narain a papia 
cu lo tin 5 Ginecologo cu 
e pashentnan di Aruba 
por haci uzo di dj’e. P’esey 
tambe e pashent a keda 
sorprendi na momento cu el 
a acudi cerca e Ginecologo, e 
asistente a inform’e cu su cita ta 
poni pa dia 13 di juni awo. 

“Cu awa na wowo mi a bay e luga 
di e Ginecologo pa haci afspraak 
cu speransa cu mi lo wordo atendi 
d biaha dor cu mi ta Spoed manera 
ora mi bay cerca Narain y bisa cu 
mi ta Spoed. Mensen mi ta bin 
haya afspraak te dia 13 d juni 
2016...con por ta posibel cu mi ta 
un spoed geval y bo ta dunami un 
afspraak asina leu,” e pashent a 
expresa su asombro pa e situacion. 

Pero e reaccionnan riba e post aki 
ta demostra cu no ta solamente 
cita cerca un Ginecologo ta un 
problema, pero e ta un problema 


general ora cu mester pidi afspraak 
cu Specialistanan. 

Un señora a comenta cu e tin mesun 
problema cerca su Ginecologo Ho- 
Kang-You y un sra., kende ta AO 
for di november, pa un problema 
na su rudia, a haya cita cerca e 
specialista te cu dia 10 di maart 
awo. E mesun cos ta sosode ora 
cu mester bay cerca un dokter di 
orea, di bista otro specialismo. No 
ta conoci kico ta e problema, pero 
e ta algo cu ta data for di 10 of mas 
aña pasa. 

Pero no ta solamente cerca 
specialista. Manera ta conoci, 
paptestnan ta wordo manda afo y 
na tur pais e ta un test cu no ta haya 
resultado den un siman di tempo. 
Dokter di cas cu haci test ta bisa cu 
e ta tarda rond di 3 siman pa haya 
resultado, pero comentario di 
diferente ciudadano ta bisa cu tin 
di nan a haci test na november y 
ainda ta sperando resultado. AZV 
mester bini dilanti y splica cual ta 
e caso di e dos problemanan aki, 
esta e cita cu specialistanan cu ta 
tarda asina hopi pa haya y di con 
resultado di paptest ta tarda asina 
hopi. Por a compronde cu esnan di 
Aruba ta wordo manda Hulanda. 

Chef Arubiano, propietario di restaurant cu Michelin Stars 

Minister Otmar 
Oduber a bishita 
FG Restaurant na 
Rotterdam 


DESPUES di un apertura exitoso di “Gezichten van Aruba” na Hilversum 
Museum, Minister Otmar Oduber a probecha e ocasion pa bishita un di e 
tres restaurantnan di chef Francois cu ta sali di famia Richardson di Lago 
Heights. 


Un hoben Arubiano cu awo ta doño di su propio tres restaurantnan na 
Rotterdam y ta unico chef na Hulanda cu dos di su restaurantnan ta 
carga e prestigioso reconocemento di Michelin Stars. E restaurant unda e 
mandatario a come ta e restaurant cu tin 2 Michelin Stars y chef Francois 
tin un otro restaurant cu den e prome 6 luna di apertura oficial a logra su 
prome Michelin Star. 


Minister Oduber a combersa cu e chef/propietario di e restaurantnan y a 
expresa e orguyo cu Aruba tin pa cu yiunan di tera cu ta destaca den exterior. 
Francois a probecha e ocasion pa expresa na Minister Oduber su deseo pa 
habri un restaurant na Aruba. 


Sr. Oduber ya caba a dialoga cu e chef riba posibel localidadnan. Francois 
ta bishita nos isla 2 biaha pa aña y ta entusiasma cu e posibilidad pa tin un 
sucursal di su restaurantnan na e isla di su origen. 

30 cma di Status 
Aparte y 40 añd 
Himno y Bandera, 
no ta pa celebra so 
pero pa reflexiona 

Skirbi pa: Atan Lee 



\\ 







M .* 




1 

t 






h. 


m . 



_ 


E INAUGURACION di introducion di nos 
Himno y Bandera y e logro grandi nos Status 
Aparte tabata e exito, e hazaña mas importante 
den henter nos historia. Señor a duna mi 
e dicha y honor di tabata para hunto cu 
gran baluartenan di nos pais, bou guia di 
nos Libertador Gilberto Francois “Betico” 
Croes prome cu nos a logr’e y na cuna di nan 
nacemento. 

E parto pa ambos acontecimento no a bay facil, 
nos a sufri, yora, demostra, protesta, informa, 
convence, riba tur cos haci sacrificionan, 
uni e pueblo, laga nan sinti e importancia 
pa e acontecimentonan asina importante. 
Betico a haci Aruba Aruba bek, e union tabata 
palpabel den tur sentido di palabra. El a kita 
desigualidad, no ta existi mas pariba y pabow 
di brug, nos no conoce distincion, di raza, 
religion y clase. 

Arubianonan a traha duro, a construi, a percura 
cu nos comportacion tabata intachabel, unda 
cu nos por tabata ta den mundo y aki na Aruba 
mes. Un union cu mi ta kere cu ningun pais den 
mundo por a logra. Nos isla ta chikito, pero nos 
curason tabata grandi y inbatibel. 

Nada por a kibra nos, nada por a desvia nos, 
caminda tabata largo pa cana, pero e no a 
descurasha nos pa sigui, cana y manera Betico 
tabata bisa, cual pa mi ta e expresion mas 
bunita di su persona, esta cu tin diferente 
camindanan pa yega Roma. 

E rechaso cu nos a ricibi tanto di Antiyanan 
Hulandes y Hulanda, no a kibra nos, no a haci 
nos debil, al contriario a haci nos mas fuerte 
y para dicididamente den nos sapatonan, riba 
nos pianan di Arubianonan balente. 

Historia ta largo pa conta, pa educa, pero no ta 


mi intencion pa haci esey awo. Si mi por bati 
riba mi pecho, hunto cu tur Arubianonan, cu 
guia di Betico, cu Aruba a logra, Aruba a haya 
su Status igual den Reino Hulandes hunto cu 
Hulanda y e otro islanan. 

Na aña 1976, nos por a saborea e aire di 
libertad, na momento cu nos a mira nos 
Bandera bay halto entre di tur otro paisnan y 
tende nos Himno resona oficialmente. 

Na 1976, e emocion tabata mas grandi ora cu 
awo si oficialmente nos bandera a ser hisa y 
nos Himno a redona, pero awo cu tur orguyo, 
Aruba a conoce su Status Aparte. Tabata un 
celebracion cu un sentimento mixto, debi cu 
esun cu a lucha cu alma y cuerpo no por tabata 
hunto cu su pueblo fisicamente pa a celebra e 
gran logro aki. 

Awe 40 aña y 30 aña mas leu, nos mester sinta 
reflexiona prome cu celebra, kico nos a logra 
cu e libertad cu tanto nos grandinan a lucha 
p’e. Nos a bira miho ciudadano, nos a cuida 
nos pais miho, nos ta aprecia nos grandinan, 
nos ta duna e miho educacion na e hobennan? 
Nos ta sinta conta nan e storia real tras di e 
Status Aparte, e lucha sagrado di e pueblo. 
Nos ta siña otronan balora nos Bandera, nos 
Himno. Nos ta pone otronan respeta e dos 
indentidadnan importante di nos pais? 

Nan ta traha leynan pa castiga esnan cu 
ta comete fraude den dia cla y tur esnan 
(Minister, hefe/directornan) cu ta permiti 
esaki sosode y no ta carga nan responsabilidad, 
dañando e bon nomber cu Arubianonan tin 
como hendenan honesto? Si bin un control 
severo, hopi berdad lo sali na claridad. Paga 
pa ricibi fabor tambe ta castigabel. 


Politiconan ta realisa nan responsabilidad, ta 
duna e miho ehempel na pueblo? 

Parlamento ta sigui traha ley pa conserva e 
bienesnan di nos pais? Nan ta traha leynan 
pa proteha e muchanan cu ta lanta y percura 
pa cu esnan cu ta abusa nan y haci nan bida 
infeliz pa semper, haya un castigo bon mereci? 
Na Colombia nan introduci pa abuso di mucha 
castigo capital. 

Nos Parlamento a traha leynan pa mantene nos 
pais limpi y castiga esnan cu ta susha y daña 
cara di nos dushi pais? Maltrato encontra di e 
ser humano, den tur sentido di palabra ta ser 
proteha? 

Prosperidad ta ser reparti den forma igual? 

Asina mi por sigui haci poco preguntanan pa 
laga pueblo reflexiona kico en berdad y di 
berdad nos a logra cu nos Himno y Bandera y 
Status Aparte. 

Mi a lesa ful e programa di celebracion y mi 
ta sinti falta di e parti religioso, spiritual. Nos 
a cuminsa celebracion di nos Status Aparte 
un Santo Sacrificio di Misa eucomenico. Mi 
ta kere cu esaki ta mas importante cu tur otro 
celebracion, debi cu nos pueblo mester di 
oracion. 

Pueblo stima, mi ta desea boso un gran 
celebracion y laga nos sinti nos di berdad 
cu nos ta Arubiano cu tur honor y cu nos lo 
sigui proteha e baranca precioso aki, na tur 
momento y na tur caminda cu nos por ta como 
Arubiano. 

“Aruba patria stima nos amor pa’bo ta asina 
grandi cu no tin nada pa kibr’e.” 

Pabien Aruba. 

Tin plannan grandi cu por conta cu sosten di e 
fundacion Hulandes 

Fundacion Museo Arubano 
a topa cu Mondriaan 
Fonds durante bishita na 
Hulanda 


FUNDACION 

Museo Arubano a tene un reunion 
masha fructifero cu Mondriaan 
Fonds na Hulanda, den cual e 
delibera riba plannan andando 
pa museo Industrial y Museo 
di Comunidad, cu lo habri su 
portanan e aña aki ainda. 

Den ambos proyecto, separa 
di otro partnernan, tambe ta 
buscando sosten di Mondriaan 
Fonds di Hulanda, cu entretanto 
a sostene varios otro proyecto y 
iniciativa riba nos isla. 
Probechando di e bishita na 
Hulanda, Fundacion Museo 


Arubano a 
dialoga tambe 
cu Mondriaan 
Fonds riba diferente 
posibilidad pa inverti mas den e 
area cultural na Aruba por medio 
di proyectonan. 

E fundacion a mustra interes den 
e plannan di e fundacion, pero 
specialmente den e vision di FMA, 
cu ta haciendo hopi esfuerso pa 
uni e museonan pa hunto subi pa 
e siguiente nivel den desaroyo y 
innovacion. 

Un di e rolnan di Fundacion 
Museo Arubano ta aspecto di 
financiamento, den cual lo organisa 
organisacionnan internacional, 
manera p. e. Mondriaan Fonds, 


pa partner cu FMA den algun 
iniciativa specifico. Mester bisa cu 
tin plannan grandi y sigur positivo 
riba e tereno aki. 

E structura di Fundacion Museo 
Arubano ta data for di aña 1992, 
pero na 2015 a conoce cambionan 
structural cu ta haci posibel pa 
pone 5 museo hunto bao di un 
organisacion. Ta trata aki di e 
Museo Historico (Fort Zoutman, 
Oranjestad), Museo Arkeologico 
(Ecury Complex, Oranjestad), 
Museo di Comunidad (Nicolas 
Store, San Nicolas), Museo 
Industrial (Watertoren, San 
Nicolas) y Museo di Carnaval (San 
Nicolas). Museo di Comunidad 
y Museo Industrial ta programa 


pa habri na aña 2016 y Museo di 
Carnaval lo habri na 2017. 

E idea general ta pa trece 
museonan mas cerca di comunidad 
y ta trahando pa reenforsa tur 
museo pa hisa e calidad y logra 
pa nan yega na e nivel di Museo 
Arkeologico, cual ta reconoci 
como un di e miho museonan di 
Caribe. 

Fundacion Museo Arubano tin 
su oficina principal situa na 
Zoutmanstraat # 1. E fundacion 
ta conta cu sosten financiero di 
varios instancia, e. o. di Aruba 
Ports Authority cu ta cobra cada 
pasahero riba crucero un “fee” 
special cu ta bay pa promove nos 
museonan. 


Diamars awo, 8 di maart 

Mary Jean Foundation 
ta celebra dia di hende 
muhe cu un anochi di sepi 



DIA 8 di maart ta dia di hende muhe y den 
e cuadro aki tambe Mary Joan Foundation ta 
duna bek den forma di atencion, un pasadia 
humilde cerca nos na centro di MJF for di 7:30 
pa9:30 di anochi. 

Nos invitacion ta pa e siguiente encuentro; di 
un anochi social cu diferente sopi nan traha por 
medio di estilo workshop dor di boluntario y 
sobrevivientenan di cancer na pecho. 

Un anochi humilde pero cu hopi amistadnan 
pa ser forma y kico mas miho acompaña cu un 


sabroso sopi traha cu e receta principal, cual 
ta amor! No sinti bo bo so den e lucha contra 
cancer na pecho. 

Si abo y bo famia a wordo confronta cu cancer 
na pecho y ta curioso pa conoce un poco mas 
di nos, esaki ta bo oportunidad pa forma parti 
di e anochi special aki. No enfrenta cancer na 
pecho bo so, na ningun momento. MJF t’ey 
pa brinda e tempo, espacio y guia necesario 
durante e temporada dificil aki. 

Banda di tristesa nos ta mira desaroyonan den 


e autoestima y tambe e forma cu lo sinti miho 
bek dentro di e propio cuero, na unda nos ta 
celebra e bida cu nos tin. Nos a haya un otro 
oportunidad, ban haci esaki uno inolvidabel. 

Pa mas informacion yama Mary Joan 
Foundation Sabana Blanco 8, Oranjestad, 
Aruba na: Tel: +297-588-9999 of Cel: 
+297-594-0919. Tambe por email nos na: 
maryjoanfoundation@setarnet.aw of like nos 
pagina di Facebook: Mary Joan Foundation 
Aruba. 

Cuerpo Policial Aruba cu lectura special pa 
esunnan cu incapacidad visual 

Esun mas vulnerabel den 
comunidad mester sinti 
su mes sigur 





Studiante di EPI ta organisa un sesion di 
informacion na FAVI 


Recientemente e team di funcionarionan 
encarga cu informacion y prevencion 
pa Cuerpo Policial di Aruba a ricibi 
un invitacion hopi interesante for 
di e stagiaire di Colegio EPI, kende 
actualmente ta trahando pa cinco luna 
cu FAVI como parti di su proyectonan di 
graduacion. Ganella Angela a acerca Sub 
Inspector Lito Lacle y despues a reuni 
cu Hoofdagent Liliana Rasmijn y John 
Larmonie pa nan organisa un sesion di 
informacion pa e clientenan di FAVI, 
cual ta e fundacion pa personanan cu 
incapacidad visual. 

Ganella Angela a splica cu el a scoge pa 
FAVI pa su stage como cu e tabata hopi 
interesa pa siña mas encuanto di e bida 
diario di personanan cu ta ciego, pero 
principalmente si e por y con e lo por haci 
un contribucion na e clientenan di FAVI. 
Con un persona cu incapacidad visual ta 
biba, kico nan por y no por haci y con nan 
ta biba cu nan condicion, sea si nan ta 
biba nan so of ta conta cu sosten di famia 
of otro persona. 

Durante di su stage a bin dilanti e 
importancia pa tur persona ta consciente 
di metodonan di prevencion y pa cu nan 
siguridad personal. Con nan por yuda 
nan mes, kico ta importante pa nan sa ora 
nan ta biba nan so na nan cas, con nan ta 
reconoce si un persona ta polis y cu nan 
por confia nan, ta entre e puntonan cu 
Ganella Angela a discuti cu esunnan cu ta 
desaroya y presenta e lecturanan special. 
Tanto Ganella como e clientenan di FAVI 
a keda hopi contento cu e informacion cu 
nan a ricibi, y e forma cu e informacion a 
wordo presenta. 

John Larmonie, kende ta e funcionario 
encarga cu mayoria di e presentacionnan 
cu Cuerpo Policial ta ofrece na comunidad, 
a tuma e reto pa diseña un presentacion 


pa personanan cu incapacidad visual 
cu hopi entusiasmo. Mester a haci un 
investigacion extra y riba internet a haya 
hopi informacion tocante con pa haci 
presentacion pa e clientenan y kico ta 
nan retonan mas grandi pa cu siguridad 
personal y siguridad na cas. 

Criminalidad no ta discrimina, Larmonie 
a subraya, e ta afecta tur hende. 
Criminalnan hopi biaha ta cobarde y ta 
ataca esunnan mas debil of vulnerabel 
den nos comunidad, el a agrega. 

Hopi biaha sa tende storianan di hendenan 
mas debil cu a bira victima di criminalnan, 
pero ta asina cu no ta necesario pa nan 
ta un victima si tin diferente metodo 
y forma pa yuda nan ta mas fuerte y 
disfruta di miho proteccion pa medio di 
conscientisacion y cambionan cu nan por 
haci pa ta mas “weerbaar”. 

John Larmonie a bisa enfaticamente 
cu e miembronan di comunidad cu un 
incapacidad visual tambe tin derecho riba 
proteccion y pa ta sigur y pa sinti nan mes 
sigur, particularmente den nan mesun 
cas. Hunto cu famia y amigonan por logra 
haci nan cas mas sigur, unda cu esunnan 
cu ta busca pa probecha di nan no ta haya 
niun chens, el a conclui bisando. 

E departamento di prevencion di Cuerpo 
Policial di Aruba ta ofrece inspeccionnan 
di cas y negoshi, durante cual nan ta 
mustra “on site” kico ta e puntonan 
vulnerabel na e cas of propiedad unda cu 
e doño of habitante por haci cambionan 
chikito pa preveni cu nan siguridad 
ta keda afecta na un forma negativo. 
E servicio aki ta banda di e conseho 
general cu ta wordo duna pa medio di 
sesionnan di informacion manera lezing 
y demostracionnan, y ta completamente 
gratis. 

"TITLE" ta nomber 
di e tercer buki cu 
Rosabelle llles lo 
publica pronto 


ESCRITORA Rosabelle Illes 
lo publica dentro di poco, bou 
patronicio di Aruba Tourism 
Authority, un coleccion di 
storianan cortico combina cu 
poema y pensamentonan bou di e 
titulo “TITLE.” Esaki lo ta Illes su 
di tres buki. 

Na 2005, el a publica su prome 
coleccion di poesia na ingles 
titula “Beyond Insanity” y na 
2010 el a introduci “Spiel di mi 
Alma” un coleccion di poesia na 
papiamento. 

Rosabelle su obranan ta 
explora topico- y aspectonan 
di confrontacion cu bida. Cu su 
obranan e ta purba di haya mas y 
miho comprondemento. 

“E inspiracion ta inspira mi. Cu 
tur obra di arte crea, mi ta bira 
mas curioso pa sa kico e berdad 
di e siguiente momento lo bira. Mi 
meta ta pa transforma inspiracion 
sporadico den conscientisacion 
sostenibel”, Illes ta expresa riba 
su website. 

E confrontacion di e escritora cu su 
mundo, expresa den su obranan, 
no ta facil pa compronde. Su 
mundo no ta esun di e lesador, 
sino e ta un mundo cu e ta crea pa 
compronde esun cu e ta biba aden. 
Den e obra nobo TITLE, tin varios 
tema di caracter filosofico di tur 
tempo. 

Cosnan simpel di bida diario, 
pero tambe preguntanan 
tocante bida transcendental 
“I act subconsciously, so don’t 
analyze me” (Mi ta actua 
subconscientemente, pues no 
analisa mi), e ta expresa riba 
pagina 85 den e pensamento 
“Divine 3 boxes” (tres caha di 
Divinidad). 


Illes ta skirbi cu fluidez, seriedad 
y cu un toke humoristico. Den 
e storianan cortico, e lesador ta 
keda confronta cu un cantidad di 
topiconan pa pensa. 

Riba algun pregunta e escritora ta 
duna su opinion, otronan e ta laga 
na huicio di e lesador. 

T a trata di topiconan cu filosofonan 
cada biaha di nobo a desaroya y 
explora, p. e. e diferencia entre 
hende y bestia, e rol di lenguahe, 
desigualdad den comunidad y 
libertad. 

Den e prome storia cortico 
“Species”, ta aparece e topico di 
e libertad di escogencia cu hende 
aparentemente tin y bestia no. E 
protagonista ta expresa cu e no ta 
kere den e filosofonan cu ta bisa 
cu hende no tin e libertad ey. Nos 
tin e tendencia di pensa cu entre 
bestia y hende, e ultimo aki tin 
mayor capacidad. 

E protagonista ta di opinion 
cu e unico manera pa bisa cu e 
ser humano no tin e libertad di 
escogencia ta si nos como ser 
humano conoce nos superiornan 
y nan escogencianan. 

“But of course if the pigeons have 
been exposed to rotten bread since 
the beginning of time who am I 
to question their pickiness? That 
is why I prefer the human race. 
Free choice. We can choose not to 
eat rotten bread. Still some claim, 
especially those old and tired 
philosophers, that we do not have 
free choice. That can’t possibly be 
right. The only way we can draw 
such conclusions is if we know our 
superiors and their free choice. We 
know our inferiors: we know the 
pigeons and their limited choice. 
But do we know our superiors and 


their fresh bread?” (TITLE, 
p. 5) 

E topiconan aki no ta aprece 
pa coincidencia ni tampoco 
nan ta e escogencia absoluto 
di e escritora. Fuera cu nan 
ta wordo influencia pa e 
comunidad cu e escritora ta 
biba aden, nan ta parti di su 
experencianan personal y sin 
duda su educacion. 

Den un forma simpel, 
e escritora ta balora cierto 
aspectonan sin cansa e lesado 
cu disertacionnan largo riba e 
materia y ta sigui describi loke e 
ta mira sosode rond di dj’e. 

Den e storia “Prenatal 
conversation” p. e. e ta lansa e 
pregunta: “What is so great about 
procreation anyway?” (TITLE, p. 
8 ). 

E pregunta ta suficiente pa pensa 
riba e polemica di creacion 
versus evolucion y desaroyo di 
humanidad. E tema por pone 
hende corda tambe ariba e filosofo 
pesimista Schopenhauer. Segun e, 
hende ta enamora primeramente 
cu e idea pa procrea, esey ta e meta 
principal. 

Amor ta un locura, segun 
Schopenhauer. 

E ta un strategia di 
naturalesa, un maniobra 
di e gana pa sigui biba. 

Pasobra e ser humano ta 
un cos so e kier, esta pa e 
encuentro entre homber 
cu muher resulta den un 
otro ehemplar sano di e 
ser humano. Pa bo por 
para 100% tras di e idea 
di procreacion hende 
mester perde su tino, 
segun Schopenhauer. 

Den e storia cortico di 
Illes na otro banda, 
e personahe 
p r i n c i p a 1 
aparentemente 
no kier perde 
s u t i n o . E 
protagonista 
ta sinti e 
presion di su 
comunidad 
pa forma un 


famia, pero e ta para riba cu el a 
ricibi un yamada telefonico di su 
yiu cu no a nace ainda y ta revela 
kico su yiu a bis’e. 

Tras di e storianan cortico, 
manera e lesado lo ripara, tin 
pensamentonan profundo. 

Nan contenido ta determina 
pa e factornan menciona 
anteriormente, cu ta suficiente pa 
para garantia di un profundidad 
den pensamento. E manera cu 
e topiconan ta aparece den e 
storianan (pasobra ta esey nan ta 
haci “aparece”) ta suficiente pa 
lanta e siguiente pregunta(nan) 
tocante e siguiente momento. 
Nan ta duna suficiente materia 
pa enfoca p. e. riba e proposito 
di bida, egoismo, amor pa otro y 
amor propio. 

Den “A note from the author” ta 
respira no solamente e impacto 
cu un bishita na e basilica Sagrada 
Familia na e ciudad di Barcelona a 
ocasiona riba e autor, pero tambe 
e negoshi cu tin rond di centronan 
turistico grandi asina. 

E bishita a inspira e protagonista 
di e storia cortico aki pa lanta su 
mesun negoshi di fotografia y 
cirugia. Topiconan manera selfie, 

selfie-stick y un idea “briyante” di haci 
e ser humano su brasanan mas largo pa 
asina saca selfies mas adecuado ta bin 
dilanti. Similarmente, “Stars for sale: a 
buck each” ta conta e storia di un dama 
cu ta bira mentalmente enfermo dor cu 
e baristanan na e tienda unda semper 
e ta busca su koffie continuamente ta 
skirbi su nomber robes riba su copi. 
Den un forma humoristico, Illes ta 
conecta e protagnosita su infelizidad na 
su trabou cu un sociedad comercialisa. 
Asina e storianan ta sirbi nan proposito 
di logra cambio di mentalidad pa un 
conscientisacion sostenibel. 

Den henter e obra TITLE, por mira cu 
e escritora ta canalisa su emocionnan 
deliberadamente. Cu su emocion tin 
biaha e ta expresa un opinion y otro 
biaha balor’e. 

Den e poema “Mathemarriage” e 
escritora ta cuestiona e “pa semper” den 
e promesa di matrimonio “For richer or 
for more / we separate, we divorce / 
hoping the next will be the last” (TITLE, 
p. 75). 

E poema ta 

sigui 



splica cu ora drenta un otro relacion 
cu e speransa cu esaki si lo dura pa 
semper, e “pa semper” ta resulta 
un malcalculacion basa ariba e ser 
humano su interpretacion, keriendo 
cu ta e ta esun cu ta determina kico ta 
“pa semper.” 

Den e obra ta aparece tambe algun 
pensamento. Conocemento ta bini 
di paden: “Ta remarcabel locual mi 
curason sa, asina cu mi mente lag’e na 
paz.” (TITLE, p. 66). 

Si compara esaki cu un dicho di e gran 
filosofo Socrates: “E luz di rasonamento 
ta cuminsa mira mas cla ora cu e luz di 
bista disminui”, ta ripara un cambio 
grandi den enfasis entre antes y awor. 
Antes nan tabata pensa cu mester a 
domina e emocion y pasionnan pa yega 
na loke ta puro y divino. E enfoke tabata 
riba e importancia di rasonamento a 
traves di e celebro. Illes na otro banda, 
ta enfatisa e importancia di sentimento 
a traves di e curason. 

E ta propone cu sabiduria ta sali for 
di e organo aki; si nos mente laga nos 
curason na paz nos ta yega na mas 
comprondemento pa medio di e energia 
di nos curason. 

E obra TITLE ta consisti di 6 
storianan cortico, 14 poema, 7 
dicho y 3 pensamento. Den e 
ultimo 3 aña nan, algun di e 
storianan cortico y poemanan 
a keda publica den revistanan 
di literatura internacional 
manera theNewerYork Press 
na e ciudad di California na 
merca y HOAX na e ciudad di 
London na Inglatera. 

Despues di 6 aña cu su 
ultimo publicacion propio a 
keda introduci, Illes a dicidi 
di acumula e obranan cu 
a wordo publica den 
revistanan y añadi algun 
obra nobo pa asina 
forma su di tres 
coleccion. Dentro 
di poco e detayes 
di e presentacion lo 
wordo comparti pa 
asina invita pueblo 
di Aruba pa asisti 
na e celebracion 
di lansamento di 
TITLE. 


Hobennan ta preparando cu 
masha entusiasmo 

Exposicion di 
orte diomors otro 
simon no YMCA 
Son Nicolos 

Dedica specialmente na nos 
Himno y Bandera 



DIA 15 di maart nos muchanan na YMCA San Nicolas 
lo tin un “Art Expo”, den cual lo presenta obranan 
di arte cu ta duna homenahe na nos dushi isla y su 
bandera. Durante e exposicion nan lo tin un show 
chikito di canto di nos himno y tambe lo presenta 
poesia skirbi specialmente pa e ocasion aki. 

E muchanan di kleuter te cu MAVO ta den pleno 
preparacion tur e dianan aki cu nan obranan di man. 
Ta invita tur mayor, famia di nos muchanan y publico 
en general pa presencia e trabao di nos hobennan 
diamars 15 di maart entre 6.30pmy 7.30pmna YMCA 
San Nicolas. 

Di e forma aki por mira claramente cu e lidernan di 
YMCA situa na Dakota como tambe na na San Nicolas, 
ta traha duro cu muchanan pa organisa actividadnan 
util den nan tempo liber. No solamente huiswerk, pero 
tambe movecion, deporte y obranan di man. 

E aña aki, relaciona cu celebracion di 30 aña di nos 
Status Aparte y 40 aña di nos Bandera, ta dedicando 
extra atencion na e celebracion y ta prepara e 
muchanan pa un celebracion special. 








DI MUCHA edad hopi hoben nos ta 
haya les na scol di “gender”, di mucha 
muhe y mucha homber, e diferencianan 
biologico, fisico etc. den e curpa. 

Den lesnan di biologie mas informacion 
ta wordo agrega di ki pa tene cuenta cu 
nan, pa por ehempel un mucha muhe 
hoben no sali na estado pa benta su 
bida y su futuro afo, pero pa uza un 
of otro proteccion den “de pil” of den 
“condoom” pa evita embaraso hubenil. 

Lo ta pa motibo cu awendia tin asina 
hopi libertad den salimento, poco 
control di parti di algun mayornan cu 
ta confia demasiado den nan yiunan y pensa 
cu no, esey no por pasa cu mi yiu pasobra nos 
ta papia hopi cu ne. 

Por papia te cu lenga ta colga, ora 
“hormoonnan” cuminsa hunga un rol, mester 
tene cuidao, tene precaucion, uza algo si toch 
ta bira sexualmente activo caba na edad di un 
teenager, na moda di bisa of expresa. 

Tin cu lo rabia cu Lady Ruth pa a tribi toca e 
tema aki den su relato di awe, pero cu dia 8 di 
maart dilanti porta, cu ta e dia internacional di 
hende muhe, nos kier a expresa con bendiciona 
ta, pa ta un hende muhe cu por bira mama. 

Nos como hende muhe ta multifacetico den 
asina hopi cos, pasobra nos por haci hopi cos 
pareu. Nos tin bista riba weya di cuminda riba 
stoof, mientras nos ta na telefon portatil of 
cellular, cu un man ta sortia meya na par par, 
sinta dilanti television ta wak un bon pelicula 
of scucha noticia na radio. Nos ta manera un 
bunita inktvis cu mas di 4 man. 

E fecha dia 8 di maart, pa nos para keto atrobe 
y bolbe reflexiona riba nos mes como hende 


SER 

HENDE 

MUHE 

Skirbi pa: Ruthy "Lady Ruth" 
Vrieswijk-Bergen 

muhe cu ta pasa den nos mesun “ups and 
downs”, nos mesun lesnan den bida, nos mesun 
experiencianan, nos mesun personalidad y 
carakter cu ta guia nos dia pa dia y hasta awo 
cu “moodswings” den nos beisnan pa motibo 
di “menopausa”. 

Mi no ta un maestra di scol ni dokter pa dicta 
den bida di nos hobennan, pero si, como 
escritor y poeta mi mensahe di curason pa 
e hobennan principalmente cu ya tin un 
“boyfriend” y cu ya ta enamora. 

Stima ta algo puro y precioso y nos tur tin 
capacidad di stima y tin un relasion di amor 
cu un pareha. Tin biaha cos no ta bay manera 
desea, pero awendia un hende muhe por 
ta hopi bon para den su sapato, cu un bon 
profesion y un bon entrada y hasta capas di 
bisa cu e no tin mester di un hende homber 
den su bida. 

Te ora cu edad subi y cuminsa hunga un rol 
y cu nan no kier keda so pa resto di nan bida. 
Un hende muhe ta fuerte y balente cu hopi 
ternura cu e mes no sa di nan tur ora, pasobra 
e ta asina ocupa ta hasi mil y un cos pa su 


famia rond di dj’e, su mayornan y of 
rumannan p. e. of pa su yiunan si e ta 
un mama dedica. 

Pero...nos tin cu corda riba nos mes 
tambe, cuida nos mes, “pamper” 
nos mes regularmente cu e. o. un 
manicure y pedicure of un massage 
y bay laga corta y drecha nos cabey 
tambe regularmente. 

Naaaah, pa Lady Ruth si nada di 
tiñamento di cabey, e ta laga naturalesa 
tuma su mesun rumbo cu su beyesa... 
hahahaha. Mi kier duna un pabien 
grandi na tur mi famia y amiganan y 
conocinan hende muhe riba dia internacional 
di nos, pa nos tur sigui luci den nos talentonan 
y ta ken nos ta, sea nos mes semper, sin purba 
di copia un otro hende muhe, pasobra nos 
cada un ta unico y hopi special crea dor di nos 
Creador di amor. 

Un di mi poemanan skirbi aña pasa cu a wordo 
publica riba un “coffee mug” pa Centro di 
Bario Playa Pabao su bishitantenan riba dia 8 
di maart ta bisa: “Su inspiracion ta e luz - cu 
bendicion di Hesus - Muhe fuerte y talentoso 
- Hende bunita y dichoso.” 

Tin cu mi sa, dos bunita actividad relaciona cu 
e dia aki, un na Centro di Bario Playa Pabao 
cu orador sra. Lilly Marval y un seminario 
na Marriott Hotel organisa pa CEDEHM y 
Gobierno (si mi no tin hera). 

Nos lo ta na Marriott pa confirma y informa nos 
mes di mas tocante e posicion di hende muhe. 
Na nos cabayeronan: “Corda trata e hende 
muhe nechi tur ora, no solamente dia 8 di 
maart! Ban sigui duna Dios danki pa tur 
su bondad y bendicion cu mas luz den nos 
curason!!!” 

Ale Werleman a 
celebra 80 aña 
den compania 
di su famia 




SIMAN pasa, Cas Ariba tabata di fiesta momento cu 
Ale Werleman a celebra un bunita edad cumpliendo 
80 aña. Ale Werleman ta hopi popular den Sta Cruz y 
rond Aruba. 

Ale ta conoci den pueblo pa su autobus B-29, cual pa hopi 
aña el a maneha, y ta tambe pa su cahanan di orgel, e. o. 
caha “El Negrito Maldito”, cual porcierto tin un historia 
masha bunita su tras. 

Den compania di su yiunan, amigonan y henter famia 
a celebra na cas di su yiu Rodney Werleman na Cas 
Ariba un tremendo fiesta. Durante fiesta a repasa riba 
un screen grandi potretnan di Ale desde su infancia te 
cu actual cual sigur a yena familiares y Ale cu bastante 
emocion mirando con e tempo a transcuri. 

Hubert Thiel hunto cu un DJ a delita tur presente cu 
tremendo musica unda tur hende baila bay goal. Un 
bunita celebracion pa Ale Werleman. Hopi mas aña di 
bida y salud. 

Riba potretnan por aprecia Ale Werleman hunto cu su 
yiunan Bernadeta Croes, Valentino y Silvio Werleman. 
Tambe Tanta Gidia Maduro y Xiomaira Maduro. 

Minister Otmar Oduber sumamente 
contento cu exito di festival cultural 

Festival un Canto 
na nos Himno 
y Bandera su 
prome fin di 
siman a conta cu 
sosten masal 


3000 persona cu a bishita e 
evento riba Linear Park. Un 
vision cu Minister Oduber 
tabatin pa habri e aspecto 
cultural aki poniendo e 
festival den un espacio 
publico, cu a demostra 
fructifero mirando bek 
na un fin di siman cu un 
festival cu a carga apoyo 
masal. 

Aruba a ranca sali riba 
un bon pia pa loke ta nos 
celebracion nacional 


APESAR cu Minister Otmar Oduber ta na 
Hulanda cu un gran cantidad di reunion cu ta 
tumando luga na diferente nivel y cu e apertura 
di “Gezichten van Aruba” na Hilversum 
Museum, e mandatario ta hopi pendiente di e 
desaroyonan tumando luga aki na Aruba den 
cuadro di nos celebracion nacional. 

Sr. Oduber a declara di ta sumamente contento 
cu e prome fin di siman di Un Canto na nos 
Himno y Bandera a conta cu un publico masal 
apoyando nos hobennan participante. 

Cada un anochi a conta cu un publico di mas di 


di por bisa cu nan tin 

un isla den Caribe cu ta Aruba. 

E mandatario ta lamenta di no por tabata 
presente, pero lo t’ey sigur pa e festival e fin 
di siman aki unda lo tin e categoria di nos 
adultonan aportando na nos Cultura. 


di 30 aña di nos Status 
Aparte y 40 aña di nos 
Himno y Bandera. 
30/40 ta un celebracion grandi 
pa cual Gobierno di Aruba a 
percura pa dorna nos isla pa crea 
e ambiente di nos celebracion 
nacional y pa cada un di nos por 
ta orguyoso di nos logronan. 


Sr. Oduber ta declara cu na Hulanda e palabra 
orguyo a resona conectando e palabra na 
nos hendenan. E propio Minister Plasterk 
di Hulanda a menciona e hecho cu hopi ta e 
Arubianonan orguyoso di nan isla y sigur cu 
esaki ta contagioso hasta pa nos madre patria 

Festival Un canto na nos Himno y 
Bandera a aporta cu riba 100 composicion 
completamente nobo dedica na nos 
isla, treci padilanti pa cada un cantante 
expresando nan orguyo y amor, 
engrandeciendo nos Cultura. 

Minister Oduber kier a probecha e ocasion 
pa manda un palabra di felicitacion special 
pa Ezahayra Artage ganado absoluto di 
e categoria 4-6 aña, Genevan Maduro 
ganado di categoria 7-9 aña, Jadiene Croes 
ganado di categoria 10-12 aña, Zaina 
Falconi ganado di categoria 13-17 aña y 


tur e finalistanan cu a haci un tremendo 
presentacion durante e festival Un Canto 
na Nos Himno y Bandera infantil y hubenil. 


Un palabra di gradicimento na cada un 
mayor, musico y tur cu por a contribui 
pa haci participacion di cada un mucha 
posibel. Tambe na tur cu di un of otro 
manera a forma parti di organisa e 
tremendo apertura aki pa nos celebracion 
nacional. 

Aruba ta celebra den grandi cu un cantidad 
di evento durante henter e luna di maart, 
Minister Oduber ta invita comunidad 
completo pa sigui apoya 
cada evento demostrando 
e orguyo y amor cu cada 
un di nos tin pa nos pida 
baranca. 

Streetcarncm 
a contribui na 
embeyecemento 
di centro di 
ciudad 


SR. ALVARO Villa, CEO di TIG/m cu ta e compania 
cu a desaroya y construi e streetcarnan cu ta core na 
Aruba, ta un par di dia na Aruba pa guia e proceso pa 
caba cu e trabounan riba e ultimo streetcar cu a yega 
Aruba algun siman pasa. 




Esaki pasobra cu e streetcar ta yega completo aki, pero 
semper ta keda trabounan di ensamblahe pa haci. 
Mientrastanto e ultimo streetcar a wordo inspecciona y 
ta cla pa subi caya. E streetcar aki cu ta un ‘double decker’ 
tin luga pa mas di 70 hende sinta den dj’e. Mescos cu e 
otronan e ta un vehiculo atractivo. 

Villa ta splica cu e proyecto a resulta di ta uno formidabel 
mirando su funcion aki na Aruba y tambe con el a haya 
atencion na varios parti di mundo. Su compania ta 
construyendo awor tres streetcar pa Qatar. 

Na Aruba e streetcarnan ta cuminsa core desde 8’or di 
mainta te cu 6’or di atardi y mayoria biaha nan ta yen. 

“Ora tin barco aden nan ta semper yen”, Villa, kende 
ta stima Aruba y su hendenan, a bisa indicando cu e 
metanan pa a trece e streetcarnan Aruba a keda cumpli. 
Pa si den futuro mester surgi cualkier problema cu 
funcionamento di e streetcarnan, e compania ta keda 
dispuesto pa yuda y tambe den mantencion nan ta keda 
duna un man. Cu e streetcarnan Gobierno di Aruba, cu 
nan inicio a haya bastante critica, a trece un atraccion 
extra den centro di ciudad. 

Unda antes tabatin deterioro, destruccion, un centro 
di adicto y un comercio na suela, awe por mira un caya 
grandi cu e grandesa di un dama elegante, bunita den 
tur sentido di palabra. Caya grandi a haya un bida bek. 

Museo Historico y COSECHA ta trece un vlechtdo 
profesional for di Hulanda 

Ultimo siman pa inscribi 
pa tayer profesional di 
siña vlecht 

Curso basico ta start awe dialuna dia 7 di maart! 


“ n o 

TA tur ora ta haya un oportunidad 
unico asina, den cual por sigui 
un curso asina specialisa riba e 
materia di vlechtmento anto na 
un tarifa asina abou y simbolico”, 
asina Joase-Ann van der Biest, 
Manager di Museo Historico a 
sigura.E ta masha contento cu e 
demanda for di comunidad, pero 
ta laga sa cu ainda tin espacio 
pa inscribi pa e curso basico of e 
“masterclass” den vlechtmento. 

Pa por inscribi, mester bishita e 
oficina di COSECHA, situa den e 
edificio monumental color geel 


situa net 
J t b a n d a 

di Kerki 
Protestant 
n a 

Oranjestad. 

Riba dia 21 di 
maart proximo e 
vlechtdo profesional 
Sven Hoogerhoud ta yega 
for di Hulanda y su mañan dia 
22 di maart ta start cu e tayer 
profesional, cu lo sigui te cu dia 9 
di april 2016. 

E curso basico ta start dialuna dia 
7 di maart y ta invita tur persona 
cu kier siña vlecht, sea nan ta gusta 
obra di man of kier siña un di e 
ofishi nan di mas bieu di nos isla, 
pa inscribi pa e curso na Cosecha. 
E ta costa solamente 50 florin 
y ta inclui tur cos, cu ta encera 
un dia di curso durante 4 ora 
largo, cuminsando for di 6:00pm 
pa 10:00pm. Den e curso 
lo tene cuenta cu nos mesun 


custumbernan y material, pues lo 
siña vlecht por ehempel cu rama 
di palmita, etc. 

Pa e curso avansa, conoci como 
“Masterclass”, ta invita docentenan 
di “handen en arbeid” of artistanan 
conoci caba. E costonan lo ta di 
solamente 75 florin y ta encera tur 
cos, incluyendo 3 siman di curso 
di 2 bes pa siman, durante 8 ora 
largo pa cada dia. 

Tanto Fundacion Museo Arubano 
cu ta maneha Museo Historico 
como Fundacion CRAFT cu 
ta maneha Cosecha ta masha 
contento di por ofrece e dos 
tayernan interesante aki riba 
vlechtmento. Specialmente 
pasobra ta subsidia e cursonan aki 
pa por tene e tarifanan hopi abou. 
Ta bon pa bisa cu na Hulanda e 
experto cu lo ofrece e cursonan 
aki ta cobra normalmente entre 
300 pa 500 euro pa e curso basico 
y riba 500 euro pa e curso avansa. 


Vlecht ainda ta un ofishi bibo den 
tur cultura y por nota su influencia 
rond, por ehempel den un hamaca, 
sombre, armband, muchanan ta 
vlecht scooby doo, etc. Cu esaki 
ta obvio cu vlechtmento ta sigui 
bibo y ta pasa di generacion pa 
generacion. 

E intencion ta pa sigui desaroya 
e cursonan aki y pa den zomer 
di e aña aki, atrae un vlechtdo 
conoci di Corsou cu te dia di awe 
ta vlecht sombre. Tambe despues 
pa atrae un vlechtdo profesional 
for di Ecuador, cu a inicia cu e 
tradicion aki mas di 5000 aña 
pasa y cu ainda ta conoci pa 
vlecht e sombrenan popular, esta 
e “Panama Hat” nan. 

Asina ta rebiba un di e prome 
ofishi nan di nos isla, vlechtmento 
di sombre, den cual e generacion 
nobo lo siña con tabata haci’e antes 
y con por haci’e awendia uzando 
tecnica nan nobo y moderno. 

Little League 
Softball di mucha 
muhe a start sali 


LITTLE League Softball Aruba di mucha muhe tambe a start su 
campeonato hunto cu tur e liganan di baseball. E defile tabata 
tremendo y e muchanan a gosa hopi. 

Den e di dos wega e score a caba. Nan a gana Aruba Bank Dolphins 
cu score dil3pa3. 

Pitcher ganador: Sanella Krosendijk. Pitcher perdedor: Jullyann 
Kock. 

Mihor bateadornan pa Panthers: Zjaika Kock di 1-1 y Shaleydis 
Solognier di 2-1. 

Pa e ekipo di Dolphins: Jean Carla Maduro di 2-2, Jullyann Kock di 

2- 1 y Suleyma van den Berg di 2-1. 

Den e di dos wega e ekipo di Panthers a gana di Sharks cu score di 
18-12. 

Pitcher ganador: Shatienne Kock. Pitcher perdedor: Ashia Kingsale. 
Miho bateadornan pa e ekipo di Panthers: Zjaika Kock di 2-2 y 
Yasmine Arrindell di 3-1. 

Mihor bateadornan pa Dianiera Heyliger di 3-2: Ashia Kingsale di 

3- 2, Myah Thompson di 2-1 y Anchell Statie di 2-1. 

Riba diaranson e ekipo di Aruba Bank Dolphins a gana di Sharks 
cu score di 8-5. 

Pitcher ganador: Jean Carla Maduro. Pitcher perdedor: Anchell 
Statie. Miho bateadornan pa Dolphins: Nikkaela Jacobs di 3-3, 
Aliyah Dennie di 1-1, Jullyann Kock di 3-2. 

Pe e ekipo di Sharks: Milagro Lopez di 2-1 y Shaniqua Jones di 1-1. 

Diasabra dia 5 di maart e ekiponan di Majors a cuminsa hunga. Pink 
Sox Sluggers a gana di Smashers cu score di 6-4. Pitcher ganador: 
Yee Mei Cheung. 

Pitcher perdedor: Sharleynis Sparen. Miho bateador pa Sluggars: 
Yee Mei di 1-1. 

Pa e ekipo di Smashers Aliyah di 2-1. 

Den division di Junior/Senior e ekipo di Aruba Bank Dolphins 
tabatin un double header. 

Den e prome wega nan a perde contra Panthers cu score di 4-3. 
Pitcher ganador: Sanella Krosendijk. Pitcher perdedor: Jean Carla 
Maduro. Miho bateadornan pa Panthers: Zjaika Kock di 2-2 y 
Johanna Arnaud di 2-2. 

Pa e ekipo di Dolphins Nikkaela Jacobs di 2-1, Jeancarla Maduro di 
3-1 y Suleyma van den Berg di 3-1. 

E ekipo di Dolphins a gana e di dos wega di Sharks cu score di 12-6. 
Pitcher ganador: Jean Carla Maduro. Pitcher perdedor: Milagro 
Lopez. Miho bateadornan pa Dolphins: Nikkaela Jacobs di 3-2, 
Jullyann Kock di 4-2 y Shadifa Lewis di 4-1. 

Pa Sharks: Milagro Lopez di 3-2, Myah Thompson di 2-1, Anchell 
Statie di 2-1. 






Weganan ta sigui diaranson awo pa 6’or riba tereno di Pos Chikito. 

"Aruba vs. The World" 

Pa prome biaha na Aruba 
bringadonan nivel di UFC 
lo bay midi forsa contra e 
mihonan di Aruba 


REDEMPTION Fighting Championship (RFC) a caba di lansa e fecha di nan 
evento International di MMA cu lo bay tuma luga den Entertainment Center dia 
29 di april estrenando e campeon di Hulanda Michael Kuiper y Houston Alexander 
di Merca cu sigur no tin mester di wordo introduci. 

Den nan rueda di prensa den Double Down sports bar situa den Tropicana 
Casino, organisadonan di RFC2 a splica prensa kico por bay spera di e evento aki 
specialmente awo cu Gregory Milliard a gana na Detroit y cu dos bringado riba 
nivel di UFC ta bishitando nos isla, tur espectativanan ta halto. 

Pa prome biaha un evento grandi asina aki ta bay estrena su propio ‘RFC2 
Application’ pa smartphones pa asina bo por haya tur informacion cu bo mester 
di RFC2, Knock Out deals di nan patrocinadornan, pero tambe pa tur cu tin nan 
mesa di VIP por ordo nan cuminda y/of bebida for di e comfortabilidad di nan 
stoel cu nan celular. Esaki lo baha e trafico pa e barnan y e biaha aki tambe ta bay 
tin mas bar y personal cla pa sirbi e evento aki cu ta priminti di bira uno special. 

RFC2 ta bay tin un programa hopi extenso di actividadnan na caminda pa e 
evento manera diferente: Trainings, Face Offs, Meet & Greet y Weight in. Esaki lo 
wordo organisa na diferente localidad pa asina Aruba por sinti e fiebre di MMA. 
E schedule aki lo wordo anuncia riba e app, den media y online. Like nan pagina 
riba Facebook; RFC Aruba pa asina bo tambe por presencia e actividadnan aki. 

RFC Aruba a priminti cu pronto lo anuncia su puntonan di benta pa carchi general 
y ringside. Esnan cu ta interesa pa mesanan VIP por yama libremente na 586 
2727 pa mas informacion. 





Steps to 
enjoy RFC2 

Application 

1. Go to facebook.com 

2. Uke our page 
RFC ARUBA’ 

3. Oick on RFC2 APP 

4. Log in witft your 
'TaWeCode'&'Name' 

5. Get a« nformatior 
you need about RFC2 
event 

6. Order food and drinks 
(VIP only) 

7. Enjoy the K.O. Oeais 
from our sponsors 

8. Take a scfnc, share * 
on facebook and WIN 
cool prizes 


APPUCA-nON 
OeSJGNED & DCVELOPED 


8 PROFESSIONAL RGHTS | 4 AMATEUR FKiHTS 


I RFC FIGHTER TEAM NffiO nBHTBf 

AEL GREGORY EVAN 


ENTERTAINMENT CENTER 
AWG.1250,- AWG.85,- 

AWG.35,- 4PM 


ENTERT fllNMFNT 

RFCARUBA 


»- 4 - ^ & JSSL^ « 4 « m ***** 

PWNTSHOP 0000'CANA •^VnAUCQUJN 



Parokia di Dakota la Birgen di Fatima ta informa: 

Novena na honor di San 
Hose ta cuminsa diahuobs 
awo na Parokia di Dakota 


DIAHUEBS 10 di maart ta cuminsa un 
novena na honor di San Hose, tata wardado 
di Hesus, cabes di Santa Famia; Patrono di 
Iglesia Universal, Patrono di morto santo. 

E novena lo wordo teni na Parokia di Dakota 
Misa di La Birgen di Fatima, riba diahuebs 
10 di maart pa 6:15 di atardi y ta sigui asina 
tur dia, cu excepcion di diabierna 11 y 18 


di maart cu lo ta pa 5:30 di atardi y riba 
diadomingo 13 di maart pa 5’or di atardi. 

Su fiesta lo wordo celebra diasabra 19 di 
maart cu un Santo Sacrificio di Misa Solem 
pa 7’or di anochi. 

Tur Parokiano y henter pueblo di Aruba 
ta keda cordialmente invita pa asisti na e 
novena y fiesta na honor di San Hose. 


Cu honda pena e companianan di Ricardo (Cai) 
Winklaar 

ta anuncia fayecimento di 



Sr. Jose Maria 
Americo Bareño 

esposo di nos colaboradora Syra Bareno-Kock 
Masha bon amigo di famia Winklaar. 

Na su Syra y demas famia, ta bay nos mas sincero 
condolencia di parti di: 

Winklaar & Sons N.V. 

Latif Apartments N.V. 

Toko Dakota N.V. 

Panaderia del Pueblo N.V 

Cumana 76 
Oranjestad,Aruba 
Tel: 588-6699 
Fax: 588-6698 
: 593-0857/560-1403 


Gradicimiento 

Na nomber di su esposoTico, su rumannan, swa- y cuñanan, 
sobrino(a)nan y demas famia, nos kier a gradici tur esnan cu a 
mustra nan atencion y sosten, durante fayecimento y entierro 
di nos difunto stima 



Julieta Quilotte-Jansen 

A la vez nos ta gradici Cas Marie y Huize Maristella pa nan 
cuido y atencion na nos ser keri y 
Aurora Funeral Home pa nan bon servicio, 

Cu esaki nos ta invita tur famia y amigonan pa 3 Santo 
Sacrificio di misa cu lo ta riba: 

7 di maart 2016 

8 di maart 2016 
10 di maart 2016 

Na misa Sta. Filomena na Paradera pa 07.00 di anochi. 
Boso presencia ta altamente aprecia . 

Cumana 76 
Oranjestad,Amba 
Tel: 588-6699 
Fax: 588-6698 
Cel: 593-0857/560-1403 


Despedida ta causa un dolor imenso, 

Pero bo amor, recuerdo y bon ehempelnan 
Lo keda semper den nos curason. 

Cu profundo tristeza nos ta anuncia fayecimento 
cristianamente di: 



Sr. José Maria Americo Bareño 

Mihor conoci como" Merco" 

*11 -01-1935 -+01 -03-2016 


Na nomber di su casa : Sra. Syra Bareño-Kock 
Yiunan di criansa : Rashid y Gorjean Kock 
Su rumannan : Brigido (Bibi) yTheresita Bareño 
tAngel Simon y Ina Bareño y famia 
Anna Maria y Gilbert Vinck-Bareño y famia na 
Corsow 

Juan Carlos (Calito) y Daisy Bareño y famia na 
Florida 

Rudolfo (Tashi) Bareño y famia 
Felipe (Pijp) y Lidia Bareño y famia 
Everaldo (Kelle) Bareño y famia 
Maximiliano (Max) y Sita Bareño y famia 
Albertico (Tico) Hernandis y famia 
Gregory Robles y famia 
Sira Kelly y famia 
Tanta: Iginia Bareño 

Omo : Pedro Bareño y famia 

Cuñanan : Antonia Kock 

Edna Kocky famia 
Rosenda Kockyfamia 

Tur sobrino(a)nan, primo(a)nan, ihanan, comer- y compernan. 
Mihor amigonan : Macario Kock y famia 
Cai Winklaar y famia 

Demas famia : Bareño, Kock, Hernandis, Croes, Ras, Wouters, 
Kelly, Vinck, Martis, Maduro, Oduber, Rojas, Wester, Geerman, 
Fingal. 

Ta invita tur demas famia, bisiñanan y conocirnan pa acto di 
despedida cu lo tuma lugar Dialuna 7 di maart 2016. E 
restonan mortal lo ta reposa for di 2'or pa 4'or na Aurora 
Funeral Home. Despues cremacion lotuma lugarden seno 
familiar. 

Oportunidad pa condoleerta Diasabra 5 di maart 2016 di 7'or 
pa 9'or di anochi na Aurora Funeral Home. 

Lo tin un box disponibel pa un bon causa 

j? Cumana 76 

/ Oranjestad,Aruba 

Tel: 588-6699 
Fax: 588-6698 
Cel : 593-0857/560-1403 


Er is geen grotere liefde dan de liefde van een moeder... 
Na een lang en gelukkig leven 
is gaan rusten onze lieve moeder, oma en overgrootmoeder 









Rosaline Antoinette van 
Vuurden-Landvreugd 
"Roosje" 


.. Aiiirorá 

çd'imerd C^t’eme 

Lagrima y flornan por seca, pero Mami su recuerdonan 
y tur loke Mami a haci y siña nos, lo keda graba pa 
semper den nos mente y curason. 

Cu inmenso tristesa den nos curason, 
pero conforme cu e boluntad di Dios 
nos ta anuncia fayecimento di: 




j? Cumana 76 

/'• Oranjestad,Aruba 

Tel: 588-6699 
Fax: 588-6698 
Cel : 593-0857/560-1403 



Jacinta Maria Kelly - Kock 

Mihor conoci como Choinda 
*26-06-1951 +01-03-2016 

Su esposo stima: Elio (Eddy) Kelly 

Yiunan stima: Jasmine Kelly y Pablo Croeze 

Angelique y Maikel Perez y Bartola 
Eurvin Kelly y Lili Krozendijk 

Nieta/o nan stima: Victoria (Toya) Kelly 
Eurvin (Vivi) Kelly 
Xavier (Xavito) Kelly 
Sarah (Sarita) Geerman 

Rumanan: + Bito Kocky yiunan 

Linda y Dolfi Maduro y fam 
+ Felow Kock 

Sra vuida Elvia Henricus y fam 

Donni Kocky yiu 

+ Win Kocky yiu 

Eda Kocky yiu 

Judith y Clayde Lacle y fam 

Dichi y Grace y fam 

Subrina/o nan: Giovanni Kock, Giancarlo Kock, Omar y Nohora 
Maduro, David y Krismar Maduro, Karen y Eddison Mademilia, 
Kirsten y Minguelito Conquet, Nick van Kimmenade, hureima 
Wernet, Lizmaury Kock y Leandro Perez, Kathy y Josue Kelly, 
Joseph Lacle, Rebecca Kock, Rosecianne Kocky Rexylaine 
Kock. 

Harold y Jane, Giovanni y Sulaika, Echi, Kenneth y Gisela, 
Julienne y Dustin, Rachella, Hairo, Rodney y Arcelys, Nathalie y 
Popy, Emely y Michael Leo, Emile y Magaly, Dyami y Mya, 
Dylan. 

Swa y cuñanan: Rita y + Buchi Lacle y fam 
Jani Kelly y fam 
Miano y Chenta Kelly y fam 
Eric Kelly y Anita Tong y fam 
Mescos cu yiunan: Feliz Kelly 

Marja y Fedi Croes y fam 
Glenda y Bernando Nuñez y fam 

Ihanan: Emely van Romondt y Kenneth Kelly 

Mama di su nieto/a: Dalgys Montalvo 

Amiga nan di cas: Rafaela y fam, Aida y famia, Livia y fam 

Ta invita tur conocirnan, primo/a nan, bisiña y demas famia pa 
e acto di despedida cu lo tuma 

lugar Diaranson 9 di Maart 2016 for di 1 or - 3or di atardi na 
Aurora Funeral Home. Despues lo wordo crema den seno 
familiar. 

Adres pa condolencia ta Sero Pita 23D riba Diamars 8 di Maart 
for di 7or - 9or di anochi. 

Nos ta pidi nos disculpa si den nos tristesa nos por a lubida 
algun persona. 

Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


"Dios ta amor.... y amor ta Dios, 
Maske mi no ta na e mundo aki mas, 
tur dia lo mi ta banda di boso curazon, 
Mi ta alaba bo Dios pa tur bo obranan" 
Salmo 33 


Cu tristeza den nos curason nos ta participa fayecimento di: 



Teresita Alfonsa Tromp 

Mihor conoci como"Trees" 
*02-08-1951 
+05-03-2016 


Acto di entiero lo wordo anuncia despues. 


AD PATRES FUNERAL HOME 

"Never a burden that He does not carry 
Never a sorrow that He does not share 
Whether the days may be sunny or dreary 
Jesus is always there" 

With deep sorrow we announce the passing away of: 



Anna Imelda Perrotte-Dirks 

Sunrise: August 24,1924 
Sunset: March 02, 2016 

Left to mourn her loss are her: 

Husband: + Anthony Kyrol Perrotte 

Children: Erva & + Tico Wilson and family (Holland) 

Harold & + Linda Perrotte and family (California) 
Donny & Maria Perrotte and family 
Anella & Stanley Zaandam and family 
Rudy & Denisse Perrotte 

Theresa & Art Mc Master and family (New Jersey) 
Tony & Ella Perrotte and family 
Marcia Perrotte 

Brother: + Luisito"Wiwi"Dirks 

Grandchildren:Tony & Sharon - Kenneth, Gina & Melissa - 
Sherrill & Shanella - Karin, Ashley & Andrew - Natalie, 
Stephanie & Katie -Tamara & Nicolas. 

Great Grandchildren: Nikki & Quentin - Kelly & Nicholas - 
Andrew & Belinda - Ezekiel - 

Amari, Deondré & Desiree - Joshua & Sean Anthony - Chaz, 

+ Nicholas & Aaron. 

Great Great Grandchild: Niya-Belle Romeo 
Close Neighbor like family: family Emmanuel & family Kock. 
Family: Perrotte, Dirks, Rasmijn, Wilson, Zaandam, Mc Master, 
Tromp, Lubo, Jacobs, Da Silva, Bislick, Solognier, Croes, Kock, 
Geerman, Maduro, Ponson, Editha Martis & family. 

Special CareTakers: Cenith Castro 

Helpers: Auri & Judith 

All her friends at Seaport Casino. 

We apologize if during our grief we forgot to mention any 
name or family. 

The funeral will take place on Tuesday 08 March 2016 at 4:00 
pm at St.Teresita Church and from there to the Catholic Burial 
Ground in San Nicolas.The body of Mrs. Anna will be laid out 
from 2:00 pm at Church 

Opportunity for condolences: 

Ad Patres Funeral Home 

Monday 07 March 2016 from 7:00 pm to 9:00 pm 

We regret that after the funeral we can't accept condolences 
at home. 

Staff and Management of Ad Patres funeral home extend 
their most sincere condolences to the family. 

Condolences can be sent through our e-mail address or 
website 

www.adpatres.webs.com 

























